title: Saavutukset

text: Saavutukset () ovat videopelaamisessa käytetty termi erilaisille tavoitteille ja palkinnoille. PlayStation 3 -konsolissa näitä kutsutaan trophyiksi ("trophies") ja Xbox 360 -konsolissa pelkästään tavoitteiksi ("achievements"). Pelitavoitteet ovat useasti yksittäisen pelin ulkoisia ja enemmänkin pelialustaan perustuvia. Tyypillisiä ovat pelikonsolien kuten Xbox ja Playstation peliverkkojen tai Steam-jakelualustan tunnuksiin sidotut pelitavoitteet.


title: Saavutukset

text: Pelitavoitteiden idea on tehdä pelille lisää kestoa ja mielenkiintoisuutta. Jotkut tavoitteet ovat suhteellisen helppoja ratkaista, joihin riittää esimerkiksi pelin tekijätietoihin tutustuminen tai tutoriaalitason pelaaminen. Toiset tavoitteet ovat taas erittäin haastavia, joiden suorittamiseen voi mennä pitkä aika. Sellaisia ovat mm. kaikkien tasojen suorittaminen vaikeimmalla tasolla tietyn aikarajan sisällä. Muutamat tavoitteista saattavat vaatia, että pelaaja suorittaa ensiksi jonkin toisen tavoitteen. Kun kaikki tavoitteet on suoritettu, usein käyttäjä palkitaan. PlayStation-konsolin trophy-tasot ovat pronssi, hopea, kulta, ja platina. Platina-trophyn saa useimmiten sitten, kun on saavuttanut pelin kaikki muut trophyt.


title: Saavutukset

text: PlayStation 3 synkronoi trophyt automaattisesti tasaisin väliajoin PlayStation Networkin kanssa, mikäli omistaa tunnuksen ko. palvelussa. Näin ystävät näkevät, mitä trophyjä käyttäjä on ansainnut ja mistä peleistä, ja voivat näin verrata omia saavutuksiaan. Näin pelitavoitteista syntyy sosiaalisia tavoitteita.


title: Snooker-kausi 2011–2012

text: Snookerin ammattilaiskausi 2011–2012 käynnistyi heinäkuussa 2011. Ranking-turnauksiin sijoitetaan ranking-listan 16 parasta pelaajaa suoraan 32 pelaajan kaavioon.


title: Snooker-kausi 2011–2012

text: Vuonna 2011 kalenteriin lisättiin uusi ranking-turnaus, Australian Open. Lisäksi kalenteriin lisättiin kaksi kutsuturnausta: Brazilian Masters sekä maiden välinen World Cup.


title: Snooker-kausi 2011–2012

text: Rankingin 64 parastaPTC-rankingin 8 parastaQualifying SchoolKansalliset ja kansainväliset valinnatVillit kortit


title: Sarana

text: Sarana on kaksi kiinteää esinettä yhdistävä yhdysnivel. Saranoilla on yleensä rajallinen kiertokulma. Saranoita näkee mm. ovissa, ikkunoissa, luukuissa ja kansissa.


title: Synti (vuoden 1936 elokuva)

text: Synti (alkup. "La Garconne") on vuonna 1936 valmistunut ranskalainen elokuva. Elokuvan ohjasi Jean de Limur. Elokuva kertoo ranskalaisesta naisesta, joka lähtee kotoaan, koska hänen vanhempansa pakottavat hänet naimisiin miehen kanssa, josta hän ei pidä.


title: Antonio Vacca

text: Antonio Vacca (s. 8. elokuuta 1934) on italialainen roomalaiskatolinen piispa. Hänet vihittiin papiksi 28. heinäkuuta 1957 ja nimitettiin Alghero-Bosan hiippakunnan piispaksi 18. helmikuuta 1993. Piispaksi vihkiminen seurasi 21. maaliskuuta 1993. Pääkonsekraattorina toimi Ottorino Pietro Alberti, jota avustivat Pier Giuliano Tiddia ja Giovanni Cogoni.


title: Antonio Vacca

text: Vacca nimitettiin 31. toukokuuta 2004 Sassarin apostoliseksi hallitsijaksi. Hän erosi tästä tehtävästä 14. syyskuuta 2004 ja Alghero-Bosan piispan tehtävistä 29. syyskuuta 2006.


title: Akonin diskografia

text: Tämä on luettelo senegalilais-yhdysvaltalaisen hip hop -muusikko Akonin julkaisuista. Akon on julkaissut kolme albumia ja vieraillut runsaasti toisten kappaleissa. Hän on tehnyt yhteistyötä muun muassa Eminemin ja DJ Khaledin kanssa.


title: Latvajärvi (Rovaniemi)

text: Latvajärvi on Kemijoen vesistöön kuuluva järvi Norvajärven kylässä Rovaniemellä. Se sijaitsee noin 17 kilometrin etäisyydellä kaupungista.


title: Latvajärvi (Rovaniemi)

text: Latvajärvi laskee kaakkoispäästään Latvajokeen ja edelleen Toramojärveen.


title: Aati

text: Aati on suomalainen miehen nimi. Vuoden 2012 elokuuhun mennessä nimi Aati on annettu 483 henkilölle.


title: Pietro Garlato

text: Pietro Garlato (10. tammikuuta 1928 Udine – 29. huhtikuuta 2013) oli italialainen roomalaiskatolinen piispa. Hänet vihittiin papiksi 1. heinäkuuta 1951 ja nimitettiin Palestrinan piispaksi 2. huhtikuuta 1986. Piispaksi vihkiminen seurasi 19. huhtikuuta. Pääkonsekraattorina toimi Ugo Poletti, jota avustivat Ennio Appignanesi ja Plinio Pascoli.


title: Pietro Garlato

text: Garlato sai 30. joulukuuta 1991 nimityksen Tivolin piispaksi. Hän jäi eläkkeelle 5. heinäkuuta 2003.


title: Big Boi and Dre Present... Outkast

text: Big Boi and Dre Present...OutKast on yhdysvaltalaisen OutKast-yhtyeen vuoteen 2013 mennessä ainoa kokoelma-albumi, joka julkaistiin 4. joulukuuta 2001. Albumi myi Yhdysvalloissa platinalevyn arvoisesti, ja Billboard 200 -listalla se nousi parhaimmillaan 18. sijalle. Albumilla julkaistiin kolme uutta kappaletta, ja useista vanhoista kappaleista julkaistiin muokattuja versioita.


title: Greatest Hits (Amy Diamond)

text: Greatest Hits on ruotsalaislaulaja Amy Diamondin kokoelmalevy vuodelta 2010. Uusia kappaleita levyllä ovat "Only You", "Perfect", "True Colors" ja "Ready to Fly".


title: Idlewild

text: Idlewild on yhdysvaltalaisen OutKast-yhtyeen samannimiseen elokuvaan linkittyvä studio-/soundtrack-albumi, joka julkaistiin 22. elokuuta 2006. Albumi myi Yhdysvalloissa platinalevyn arvoisesti, ja Billboard 200 -listalla se nousi parhaimmillaan toiselle sijalle. Kanadassa Idlewildille myönnettiin kultalevy, ja Suomessa albumi ylsi parhaimmillaan 20:nneksi.


title: Idlewild

text: Albumilta julkaistiin viisi singleä.


title: More Monsters and Sprites

text: More Monsters and Sprites on yhdysvaltalaisen elektronista musiikkia tekevän Skrillexin kolmas EP julkaisu. Se julkaistiin 7. kesäkuuta 2011.


title: Seppo Sanaksenaho

text: Seppo Sanaksenaho (5. toukokuuta 1938 Oulu – 1. marraskuuta 2011 Vaasa) oli Vaasan kaupunginjohtaja ja kaupunkineuvos.


title: Seppo Sanaksenaho

text: Sanaksenaho kirjoitti ylioppilaaksi Tornion yhteislyseosta ja opiskeli muun muassa Yhdysvalloissa. Hän työskenteli aluksi TVH:lla ja Helsingin kaupungilla. Sen jälkeen hän oli Porvoon apulaiskaupunginjohtaja, mutta siirtyi Vaasaan 1979, jossa hänestä tuli 1997 kaupunginjohtaja. Hän jäi eläkkeelle 2001.


title: Seppo Sanaksenaho

text: Sanaksenaho toimi luottamustehtävissä, muun muassa Vaasa Oy:n hallituksessa, ja hyödynsi niissä monipuolista asiantuntemustaan. Hän toimi Tansaniassa Vaasan ystävyyskaupungin Morogoron kehittämisessä.


title: Aino Henssen

text: Aino Henssen (12. huhtikuuta 1925 Elberfeld, Saksa – 29. elokuuta 2011 Marburg, Saksa) oli saksalainen jäkälätutkija ja professori.


title: Aino Henssen

text: Henssen oli alallaan merkittävä tutkija. Hän väitteli Marburgin yliopistossa 1953 kasvifysiologiasta. Hän siirtyi kuitenkin pian Berliinin yliopistoon aktinobakteerien tutkijaksi, ja olleessaan tutkijavieraana Helsingin yliopistossa hän pian siirtyi jäkälien pariin, jotka olivat sittemmin hänen merkittävin tutkimuskohteensa. Hän oli Marburgin yliopiston kasvitieteen professori 1970–1990 ja kuvasi 150 uutta jäkälälajia. Tieteellisistä ansiostaan hän sai Acharius-mitalin.


title: Aino Henssen

text: Henssen keräsi 40 000 näytteen laajuisen jäkäläkokoelman kiertäessään kenttätyössä eri puolilla maailmaa. Kokoelman hän testamenttasi Helsingin yliopistolle.


title: Aino Henssen

text: Henssenin äiti oli suomalainen. Hänen isänsä oli Marburgin yliopiston kansanrunoustieteen professori Gottfried Henssen. Hän toimi kotimaassaan epävirallisena Suomen kulttuurilähettiläänä ja vieraili usein Suomessa.


title: Gottfried Henssen

text: Gottfried Henßen (16. toukokuuta 1889 Prummern, Saksa – 19. huhtikuuta 1976 Krefeld, Länsi-Saksa) oli saksalainen kansanrunoudentutkija. Hän oli vuonna 1936 perustetun Marburgissa toimivan Hauptstelle für deutsche Erzählforschung, nykyisin Zentralarchiv der deutschen Volkserzählungin ensimmäinen johtaja. Hän sai 1951 Philipps-Universität Marburgin kunniaprofessorin arvon..


title: Gottfried Henssen

text: Henssenin tytär oli jäkälätutkija Aino Henssen ja hänen puolisonsa suomalainen Toini Saraste.


title: Panssariahvenet

text: Panssariahvenet ("Dinopercidae") on ahvenkaloihin kuuluva kalaheimo. Heimon lajeja tavataan Intian valtamerestä.


title: Panssariahvenet

text: Panssariahventen heimoon kuuluu kaksi lajia kahdessa suvussa. Lajit ovat panssariahven ("Dinoperca petersi") ja "Centrarchops chapini". Aikaisemmin niitä pidettiin meriahveniin ("Serranidae") kuuluvina, mutta ne eroavat niistä pään luiden ja suuren uimarakkonsa perusteella. Ruumiinmuodoltaan panssariahvenet ovat litteähköjä ja selkäevä on melko korkea. Hampaat ovat panssariahvenilla melko pienet ja alaleuka työntyy yläleukaa pidemmälle. Silmät ovat kaloilla kookkaat. Panssariahvenet voivat saavuttaa noin 75 cm:n pituuden.


title: Panssariahvenet

text: Panssariahvenia tavataan Atlantista Angolan rannikolta ja Intian valtamerestä Afrikan itärannikolla. Lajien elinympäristöä ovat matalat vedet, kivikkoiset riutat ja luolat. Panssariahvenet ovat hyviä ruokakaloja ja myös suosittuja urheilukalastuksen kohteita.


title: Major League Baseball -kausi 1902

text: Major League Baseball -kausi 1902 käsitti kaksi nykyistä suurliigaa: American League ja National League. Liigojen välisiä otteluita ei pelattu.


title: Major League Baseball -kausi 1902

text: Nykyinen New York Yankees -nimellä tunnettu seura pelasi viimeisen kautensa nimellä Baltimore Orioles, vuonna 1903 se käytti nimeä New York Highlanders. Vastaavasti nykyisin Baltimore Orioles -nimeä käyttävä seura esiintyi ensimmäisen kerran nimellä St. Louis Browns oltuaan aikaisemmin Milwaukee Brewers. Entinen Chicago Orphans esiintyi ensimmäisen kerran nimellä Cubs, joka on tästä lähtien ollut seuran nimenä.


title: Major League Baseball -kausi 1902

text: Liigamestareiksi pelasivat Philadelphia (nykyisin Oakland) Athletics ja Pittsburgh (vuoteen 1911 saakka Pittsburg) Pirates.


title: Ankarstierna

text: Ankarstierna (myös Anckarstierna) oli Ruotsin ritarihuoneeseen kirjoitettu aatelissuku numero 1142, 1143 ja vapaaherrallinen suku numero 96.Suku on lähtöisin Zeelannista, mistä Didrik Thijsen muutti Ruotsiin 1644 ja tuli laivaston kapteeniksi. Hän kuoli Kööpenhaminan piirityksessä 1658. Hänen kolme poikaansa etenivat laivastossa korkeisiin virkoihin ja heidät kukin aateloitiin.


title: Valdainkarjalaiset

text: Valdainkarjalaiset olivat Valdain ylängöllä nykyisellä Novgorodin alueella asunut karjalaisryhmä. Alkuperältään he olivat 1600-luvulla Venäjälle paenneiden Käkisalmen läänin asukkaiden jälkeläisiä. Paikallinen varsinaiskarjalan murre oli lähellä tverinkarjalaisten kielimuotoa.


title: Valdainkarjalaiset

text: Novgorodin seudulla karjalaisia asettui varsinkin Valdain lähellä sijainneen Iverskin luostarin maille. Vuonna 1661 luostarin mailta mainitaan 22 karjalaista kylää. Myöhemmin osa luostareiden ja tilanherrojen talonpojista pakeni verohelpotusten toivossa valtion omistamille maille.


title: Valdainkarjalaiset

text: 1800-luvun puolivälissä Novgorodin läänissä laskettiin olleen 27 076 karjalaista, joista suurin osa asui noin 90 kylässä Valdain kihlakunnassa ja sen lähiseuduilla Borovitšin, Demjanskin ja Kresttsyn kihlakunnissa. Valdain kihlakunnan Ivantejevon, Jedrovon, Novotroitsyn ja Zimogorjen volosteissa sekä Demjanskin kihlakunnan Robežin volostissa karjalaiset muodostivat suurimman osan väestöstä.


title: Valdainkarjalaiset

text: Vanhauskoisiin tihvinänkarjalaisiin verrattuna hajallaan asuneet valdainkarjalaiset venäläistyivät varsin nopeasti. Jo 1850-luvulla monet heistä olivat kaksikielisiä, ja esimerkiksi Mstajoen varrella lapset puhuivat enää harvoin karjalaa. Vuoden 1897 väestönlaskennan mukaan Novgorodin läänissä oli 9 980 karjalaa äidinkielenään puhuvaa. Heistä 5 808 asui Valdain, 1371 Tihvinän, 1076 Borovitšin, 571 Belozerskin, 525 Demjanskin ja 424 Kresttsyn kihlakunnissa. Vuoden 1926 väestönlaskennan mukaan karjalaisia oli Novgorodin läänissä yhteensä 858 henkeä, joista Valdain kihlakunnassa 494, Demjanskin 274, Borovitšin 47 ja Malaja Višeran kihlakunnassa 23. Todellisuudessa heidän määränsä lienee ollut jonkin verran suurempi. Vuonna 1911 karjalaa puhuttiin vielä 62:ssa Valdain seudun kylässä, tosin osassa niistä lapset eivät enää osanneet kieltä.


title: Valdainkarjalaiset

text: Suomalaisista kielen- ja kansanperinteen tutkijoista valdainkarjalaisten luona kävivät V. R. Petrelius vuonna 1892, Väinö Salminen vuonna 1906 ja Juho Kujola vuonna 1910. Petrelius ja Salminen kirjoittivat muistiin kansanrunoja, satuja, arvoituksia ja lauluja. Kujola keräsi 1150 sanastomuistiinpanoa ja laati Valdain karjalaiskylien luettelon.


title: Valdainkarjalaiset

text: Virolaiset kielentutkijat aloittivat Valdain karjalaismurteen tutkimisen Paul Aristen ja Paula Palmeosin johdolla 1950-luvun alussa. Tuolloin karjalaa puhuttiin vielä kahdessatoista Valdain eteläpuolella sijainneessa kylässä. Viimeiset valdainkarjalaiset asuivat 1980-luvulla nykyisen Jedrovon kunnan Markovon kylässä.


title: Anckarström

text: Anckarström on Ruotsin ritarihuoneeseen kirjoitettu aatelissuku numero 897. Suvun perustaja Claes Depken oli vuorikollegion asessori ja hänet aateloitiin nimellä Anckarströn vuonna 1676.


title: Anckarsvärd

text: Anckarsvärd on Ruotsin ritarihuoneeseen kirjoitettu aatelissuku numero 2109, vapaaherrallinen suku numero 322 ja kreivillinen suku numero 116. Suku on lähtöisin Ranskasta, mistä Abraham Couchols muutti 1600-luvulla Ruotsiin.


title: Tuure Vapaavuori

text: Tuure Valdemar Vapaavuori (ent. Friberg, 10. kesäkuuta 1905 Lemu – 12. elokuuta 1977 Lahti) oli suomalainen lähetysjohtaja ja kirjailija.


title: Tuure Vapaavuori

text: Tuure Vapaavuori valmistui ylioppilaaksi vuonna 1925 ja hänet vihittiin papiksi vuonna 1929. Hän toimi ylimääräisenä pappina Lemussa vuosina 1929–1930 ja siirtyi sen jälkeen Suomen Lähetysseuran palvelukseen.


title: Tuure Vapaavuori

text: Vapaavuori toimi lähetystyöntekijänä Ambomaalla vuosina 1931–1939 ja Angolassa 1939–1946. Myöhemmin hän toimi Suomen Lähetysseuran johtajana ja jäi eläkkeelle vuonna 1969. Vapaavuori sai rovastin arvonimen vuonna 1947.


title: Zaida Sillantaka

text: Zaida Alie Sillantaka, os. "Nästelin" (21. elokuuta 1901 Laitila – 26. tammikuuta 1977 Raisio) oli suomalainen runoilija.


title: Anrep

text: Anrep on Ruotsin ritarihuoneeseen kirjoitettu aatelissuku numero 236. Suku on lähtöisin Liivinmaalta, missä Goswin Anrep mainitaan vuonna 1470.


title: Major League Baseball -kausi 1901

text: Major League Baseball -kauden 1901 katsotaan käsittäneen ensimmäisen kerran nykyiset Major League Baseball liigat, National League ja American League, vaikka NL ei aluksi tunnustanutkaan tulokasta. American League julistautui ns. Major Leagueksi tammikuussa 1901 toimittuaan sitä ennen yhden kauden minor league -statuksella. Liigojen välisiä otteluita (World Series) ei järjestetty.


title: Elokuvien ikärajat Ruotsissa

text: Elokuvan ikäraja on luokitus, jolla elokuville määritellään ikärajat niiden sisällön arviointiin perustuen. Ruotsissa elokuvat voidaan merkitä lapsille sallituiksi () tai ne voidaan varustaa joko 7 tai 11 vuoden suositusikärajalla (kouluikäiset ja murrosikäiset), taikka sallia ainoastaan 15 vuotta täyttäneille (aikuiset).


title: Elokuvien ikärajat Ruotsissa

text: Elokuvien tarkastus siirtyi vuoden 2011 alusta uuden viranomaisen, Statens medierådin, alaisuuteen. Samalla tuli voimaan uusi laki elokuvien ikärajoista. Sen mukaan elokuvien, jotka on tarkoitettu näytettäväksi yleisissä kokoontumisissa tai tilaisuuksissa, joihin alle 15 vuotta täyttäneillä on pääsy, tulee olla tarkastettuja.


title: Elokuvien ikärajat Ruotsissa

text: Elokuvalle voidaan antaa 7, 11 tai 15 vuoden ikäraja, mikäli se arvioidaan haitalliseksi tätä alempaan ikätasoryhmään kuuluvien lasten tai nuorten hyvinvoinnille. Seitsemän vuotta täyttäneille sallittua näytöstä voi kuitenkin seurata alle 7-vuotias 18 vuotta täyttäneen seurassa. Vastaavasti 11 vuotta täyttäneille sallittua näytöstä voi seurata yhtätoista vuotta nuorempi, mutta seitsemän vuotta täyttänyt 18 vuotta täyttäneen seurassa. 15 vuoden ikärajasta ei poiketa. 15 vuotta täyttänyt voi ikärajasta riippumatta tuoda alle vuoden ikäisen lapsen sellaiseen näytökseen, joka on erityisesti pienen lapsen kanssa näytöstä seuraaville tarkoitettu.


title: Elokuvien ikärajat Ruotsissa

text: Tarkastus ei ole pakollinen myyntiin tai vuokrattavaksi asetettaville elokuville, jolloin niille saadaan antaa suoraan 15 vuoden ikäraja. Todenmukaisia väkivaltakuvauksia tai väkivallan uhkaa sisältävien elokuvien luovuttaminen törkeästä huolimattomuudesta liiketoiminnassa tai ansaitsemistarkoituksessa alle 15-vuotiaalle on rikos. Säädöstä ei sovelleta alempiin ikäryhmiin hyväksyttyihin elokuviin.


title: Elokuvien ikärajat Ruotsissa

text: Aikaisemman lain mukaan elokuvien ikärajat määritteli vuosina 1911–2010 toiminut Statens biografbyrå, jonka toimintaan kuului myös elokuvasensuuri. Viimeinen sensuurin kohteeksi joutunut elokuva oli vuonna 1995 Martin Scorsesen ohjaama "Casino", josta poistettiin kaksi kohtausta.


title: Elokuvien ikärajat Ruotsissa

text: Sensuurin säilyttämistä kannattivat viimeisenä kristillisdemokraatit, mutta lopulta hekin hyväksyivät siitä luopumisen. He olisivat kuitenkin halunneet lisätä uuden 18 vuoden ikärajan. Asiantuntijatahojen mukaan 18 vuoden ikärajan lisäämisen ei ole kuitenkaan nähty palvelevan mitään tarkoitusta. Ikärajojen käyttökelpoisuus nähdään lähinnä suosituksina lasten vanhemmille, eikä nuoria tai aikuisia voida käytännössä estää näkemästä mitä he haluavat nähdä, koska sisältöä on saatavilla esimerkiksi Internetistä.


title: Bielke

text: Bielke (myös Bjelke) on Ruotsin ritarihuoneeseen kirjoitettu aatelissuku numero 8, vapaaherrallinen suku numero 6 ja kreivillinen suku numero 29. Nimi Bielke tuli suvun käyttöön vasta 1500-luvulla vaakunan mukaan, jossa on kaksi kullanväristä poikkihirttä () sinisellä pohjalla.


title: Bielke

text: Tunnettuja suvun jäseniä ovat:


title: Harry Salmenniemi

text: Harry Salmenniemi (s. 1983) on suomalainen runoilija.


title: Harry Salmenniemi

text: Salmenniemi toimi Tuli&Savu-lehden päätoimittaja 2007–2008. Hänen runojaan on julkaistu muun muassa Nuoressa Voimassa, Tuli&Savussa, Parnassossa ja Nokturnossa. Hänen esikoisrunokokoelmansa "Virrata että" julkaistiin vuonna 2008, toinen kokoelma "Texas, sakset" vuonna 2010 ja kolmas kokoelma "Runojä" vuonna 2011. "Runojä" valittiin vuoden 2011 kauneimmaksi kirjaksi. Sen ulkoasun on suunnitellut Markus Pyörälä. Neljäs teos "Kivirivit" ilmestyi vuonna 2013 ja viides kokoelma "Pimeän lehdet" vuonna 2015.


title: Aron Johaninpoika Klöfverskjöld

text: Aron Johaninpoika Klöfverskjöld (1605–1666) oli Johan Ottenpoika Klöfverbladin poika.


title: Aron Johaninpoika Klöfverskjöld

text: Hänet otettiin kamarikirjuriksi kuninkaalliseen tilikamariin eli verokamariin sekä nimitettiin 1628 Turun hovioikeuden aatelittoman luokan asessoriksi. Tässä virassa ollessaan Aron Klöfverskjöld teki opintomatkan Hollantiin Amsterdamiin, missä hän hoiti opiskelunsa ohella kangasostoksia Ture Bjelkelle sekä välitti maanmiehilleen uutisia kotimaasta, etenkin kuninkaan sotamenestyksestä Puolan sodassa. Kotiin matkaltaan hän palasi 1630.


title: Aron Johaninpoika Klöfverskjöld

text: Aron Johaninpoika määrättiin joulukuussa 1631 Viipurin linnanisännäksi ja 1646 linnanpäälliköksi. Siirtyi Savonlinnan linnanpäälliköksi, mutta palasi entiseen toimeensa Viipuriin 1651. Oli sen toimikunnan jäsen, jonka Käkisalmen läänin rajalla piti vaihtaa karkulaisia Venäjän ja Ruotsin välillä. Toimi 1657 Viipurin maapäivien maamarsalkan sijaisena.


title: Aron Johaninpoika Klöfverskjöld

text: Savonlinnan päällikkönä toimiessaan Klöfveskjöld havaitsi lukuisia epäkohtia linnassa. Itse linnaa käytettiin 1650-luvulla varikkona ja majoituspaikkana. Se oli kuitenkin liian pieni esimerkiksi silloin, kun ohi marssiva sotaväenosasto sattui yöpymään kaupungissa. Sodan aikana 1655 Suomen läänin maaherroista ainoastaan Axel Stålarmilla oli sotakokemusta. Hän halvaantui kuitenkin vaikeasti jo alkukeväästä 1656, jolloin linnanpäällikkö Klöfverskjöld joutui läänistä vastuuseen. Tämän vuoksi valtioneuvosto päätti 16.6.1656 lähettää hänelle Viipuriin asiantuntuja-apua, varustaa kuuden laivan laivasto Suomeen ja näille pieniä lisäaluksia. Tämä laivaston lisäys johtui venäläisten alusten ilmaantumisesta Suomenlahdelle, mikä aiheutti Tuholmassa paniikin, olihan kuningas lähinnä vain varustautunut Tanskasta tulevaan merihyökkäykseen.


title: Aron Johaninpoika Klöfverskjöld

text: Klövferskjöldin 26.6.1656 Tukholmaan lähettämä yksityiskohtainen luettelo tarvittavasta sotamateriaalista osoittaa, ettei täysimittaiseen sotaan oltu varauduttu ja että säännöllistä sodankäyntiä varten Suomi oli varustettava alusta lähtien.


title: Aron Johaninpoika Klöfverskjöld

text: Aron Klöfverblad aateloitiin 1653 nimellä Klöfverskjöld. Hän otti osaa 1660 valtiopäiville sekä Kaarle X:n hautajaisiin, missä talutti hautasaattueen yhtä hevosta.


title: Aron Johaninpoika Klöfverskjöld

text: Puoliso: Anna Rothovia, Turun piispa Isak Rothoviuksen tytär. Heidän lapsensa olivat:


title: Major League Baseball -kausi 1900

text: Major League Baseball -kausi 1900 päätti National Leaguen monivuotisen monopoliajan baseballissa. Liiga oli viimeistä kertaa ainoa Major Leagueksi tunnustettu liiga. Joukkuemäärä oli supistettu 12:sta kahdeksaan ja tämä antoikin mainion tilaisuuden kilpailulle. Uusi American League (entinen Western League) muodostettiin, mutta tämän ensimmäisen kautensa se vielä pelasi ns. minor leaguena.


title: Major League Baseball -kausi 1900

text: National League kauden päätteeksi kaksi parasta joukkuetta pelasi ottelusarjan, joka nimettiin Chronicle-Telegraph Cupiksi, pittsburghilaisen sanomalehden mukaan, joka lahjoitti kilpailuun voittopokaalin.


title: Musiikkiluokka

text: Musiikkiluokka on musiikkiin painottunut peruskoulun luokka, jolla on enemmän musiikintunteja kuin muilla luokilla. Musiikkiluokalle voi yleensä pyrkiä peruskoulun kolmannella luokalla. Alakouluissa voi olla myös musiikkipainotteisia luokkia 1-2 -luokkalaisille. Myös yläasteelle siirtyessä voi pyrkiä musiikkiluokalle.


title: Tiirismaan koulu

text: Tiirismaan koulu on Lahdessa Ursanmäellä sijaitseva kiinteistö. Se on saanut nimensä paikalla ennen sijainneen tähtitornin mukaan. Tiirismaa on Etelä-Suomen korkein huippu ja se valittiin koulun nimeksi tyttökoulusta yhteiskouluksi muuttumisen yhteydessä vuonna 1970. Tyttökouluajoilta tulee myös koulun lempinimi Tipala. Kiinteistössä toimii täysiluokkainen peruskoulu ja lukio. Oppilaita on yhteensä noin 1000, joista lukiossa on noin 400. Opettajia on yhteensä noin 80.


title: Tiirismaan koulu

text: Peruskoulussa on normaalin perusopetuksen lisäksi englanninkieliset- sekä musiikkiluokat.


title: Tiirismaan koulu

text: Rakennuksen on 11.01.2017 asti omistanut Tyttökoulun Talo-Osakeyhtiö ja sitä on vuokrannut Lahden kaupungin Tilakeskus.


title: Tiirismaan koulu

text: Koulu on perustettu vuonna 1908 ja se toimi tyttökouluna vuoteen 1970 asti.


title: Tiirismaan koulu

text: Tiirismaalla on todettu olevan sisäilmaongelmia sekä kosteusvaurioita useissa tiloissa. Tilojen omistaja Tyttökoulun Talo-Osakeyhtiö on korjannut tiloja erilaisilla remonteilla 5 miljoonalla eurolla. Esimerkiksi opiskelijat ja oppilaat ovat joutuneet opiskelemaan parakeissa. Korjaukset eivät kuitenkaan ole onnistuneet ja tilojen käyttöä tullaan rajoittamaan. Koulussa A ja B-siipien kaikille luokkatiloille, kahdelle musiikkiluokalle, kahdelle kielistudiolle sekä opettajien työskentelytilalle on järjestetty korvaavat tilat. Tiirismaalle on tulossa mahdollisesti peruskorjaus. Tilojen korjaaminen on ollut kiinteistön omistajalle suuri taloudellinen taakka. Tyttökoulun Talo-Osakeyhtiön omavaraisuus laski neljän vuoden aikana jyrkästi ja 11.01.2017 yrityksen toiminta lakkasi.


title: István Rácz

text: István Rácz (Tőketerebes, 11. heinäkuuta 1908 – Helsinki, 13. joulukuuta 1998) oli unkarilainen Suomessa työskennellyt valokuvaaja ja kääntäjä.


title: István Rácz

text: István Rácz valmistui aikanaan latinan ja kreikan kielen opettajaksi ja ehti olla jonkin aikaa toimessa, kunnes hänet tuomittiin poliittisten mielipiteidensä takia ja hän pakeni maasta v. 1939. Monien mutkien kautta hän päätyi pakolaiseksi Suomeen ja hankki elantonsa uutis- ja lehtikuvaajana. Talvisodan alkaessa Rácz ilmoittautui vapaaehtoiseksi mutta pääsi taistelemaan Suomen puolesta vasta jatkosodassa. Sodan aikana hän avioitui suomalaisen Anna-Maria (Maija) Lipsosen kanssa. Nuoripari muutti Unkariin 1943, jossa István Rácz oli armahdettu. Kun sosialismin ihanne muuttui karuksi arkitodellisuudeksi v. 1956, he palasivat Suomeen. 1960-luvulla Ráczit asuivat muutaman vuoden Sveitsissä. István Rácz oli myös kuuluisa taidekuvaaja. Hänen Suomessa ja ulkomailla kuvaamistaan taide- ja tarve-esineistä on julkaistu lähes 70 kirjaa, joista monet on käännetty useille kielille.


title: István Rácz

text: István Rácz oli taitava unkarin kielen taitaja, joka käänsi unkariksi rakastamiaan suomalaisia teoksia, kuten  Kalevalan, Kantelettaren ja Aleksis Kiven Seitsemän veljestä. Kalevalan käännöksensä hän kuvitti arkeologisista löydöistä ottamillaan värikuvilla.


title: István Rácz

text: István Rácz sai useita tunnustuspalkintoja, kuten Kalevalaseuran kulttuuripalkinnon 1977, opetusministeriön tiedonjulkistamispalkinnon 1969 ja valtion kääntäjäpalkinnon 1985. Vuonna 1998 hänelle myönnettiin Unkarin presidentin Kultatähti-mitali ja Unkarilaisen maailmanliiton kaksi mitalia. István Rácz sai taiteilijaeläkkeen 1974.


title: István Rácz

text: Vaimonsa Maija Rácz oli erittäin lahjakas taiteilija. Hän opiskeli Unkarissa kuvanveistoa ja keramiikkaa. Hänen oli kuitenkin luovuttava alasta, kun hänen näkönsä huononi sairauden vuoksi dramaattisesti. Sveitsissä ollessaan hän alkoi tehdä ryijyjä ja kehittyi arvostetuksi tekstiilitaiteilijaksi.


title: István Rácz

text: Maija ja István Rácz arvostivat suuresti Suomen Kulttuurirahaston tekemää arvokasta työtä. István Rácz sai aikoinaan kahdesti Suomen Kulttuurirahaston apurahan. Siksi he halusivat yhteisellä testamentilla lahjoittaa suuren osan omaisuuttaan rahastolle. He muistivat lahjoituksin myös Suomen Kansallismuseota, Helsingin yliopiston Unkarin laitosta ja Sibelius-Akatemiaa. Anna-Maria ja István Ráczin rahasto perustuu tukee yleisesti tiedettä ja taidetta.


title: István Rácz

text: Suomessa ja Unkarissa jaetaan vuosittain "István Rácz -palkinto" henkilöille, jotka ovat merkittävästi edistäneet maiden välisiä kulttuurisuhteita. Suomessa Racz-palkintoa jakaa Suomi-Unkari-seura.


title: Nicolas Marroc

text: Nicolas Marroc (s. 5. joulukuuta, 1986 La-Roche-sur-Yon) on ranskalainen moottoriurheilija. Hän aloitti kilpa-uransa vuonna 2006 Formula Campus Renault-sarjassa keräten 44 pistettä ja saavuttaen yhden palkintokorokesijan. Vuonna 2007 Marroc kilpaili Ranskan Formula Renault 2.0-sarjassa saavuttamatta pisteitä. Vuonna 2008 Marroc ajoi Eurocup Formula Renault-sarjassa jääden niin ikään ilman pisteitä. Hän ajoi samana vuonna Formula Renault 2.0 WEC-sarjassa saavuttaen yhden pisteen. Vuonna 2009 hän ajoi Saksan Formula 3-sarjassa saavuttaen 14 pistettä. Vuonna 2010 Marroc ajoi Formula 3 Euroseries-sarjassa saavuttaen kaksi palkintokorokesijaa ja keräten yhdeensä 10 pistettä. Vuonna 2011 Marroc on ajanut Le Mansin 24 tunnin ajoa. Hän osallistui samana vuonna marraskuun lopussa ajettuun GP2-sarjan ulkopuolliseen GP2-finaaliin ajaen Ocean Racing Technology-tallissa.


title: Hyvää joulua

text: Hyvää joulua on Jari Sillanpään vuonna 1996 julkaistu jouluaiheinen albumi. Albumi nousi julkaisunsa jälkeen loppuvuodesta 1996 yhdeksäksi viikoksi Suomen viralliselle albumilistalle sekä vielä kolmeksi viikoksi loppuvuodesta 1997. Albumia on myyty yli 148 000 kappaletta.


title: Hyvää joulua

text: Kappaleesta ”Jouluyö, juhlayö” tehtiin musiikkivideo, jota MTV3 esitetti ohjelmistossaan joulukuussa 1996.


title: Andreas Johansson (jääkiekkoilija)

text: Lars Andreas Johansson (s. 19. toukokuuta 1973 Hofors, Ruotsi) on ruotsalainen entinen jääkiekkoilija, pelipaikaltaan vasen laitahyökkääjä. Hän pelasi urallaan NHL:ssä yhteensä 377 runkosarjaottelua tehopistein 82+88=170. Johansson pelasi Ruotsin ja Pohjois-Amerikan lisäksi myös Sveitsissä ja Venäjällä. Hän on pelannut viidesti MM-kisoissa, kerran olympiaturnauksessa ja kahdesti maailmancupissa.


title: Andreas Johansson (jääkiekkoilija)

text: Johansson on Hofors HC:n kasvatti. Hän pelasi sen miesten joukkueessa Ruotsin II-divisioonassa kaudella 1987–1988. Kaudeksi 1989–1990 Johansson siirtyi I-divisioonan Falu IF:ään. New York Islanders varasi hänet 136. pelaajana .


title: Andreas Johansson (jääkiekkoilija)

text: Johansson pelasi varauksen jälkeen vielä seuraavat neljä kautta Ruotsissa. Hän pelasi Elitserienissä ensimmäisen kerran kaudella 1991–1992 Färjestads BK:ssa, ja teki 30 runkosarja- ja kuudessa pudotuspeliottelussa tehopisteet 3+1=4. Kaudella 1994–1995 Johansson teki Färjestadissa yhden kauden piste-ennätyksensä tehopisteillä 9+10=19. Hänet valittiin onnistuneiden MM-kilpailujen myötä kauden päätteeksi Ruotsin tähdistökentälliseen.


title: Andreas Johansson (jääkiekkoilija)

text: Kaudeksi 1995–1996 Johansson siirtyi New York Islandersin organisaatioon. Hän pelasi kauden aikana kolme NHL-ottelua ja antoi yhden maaliinjohtaneen syötön. Suurimman osan kaudesta hän pelasi farmijoukkueissa; AHL-joukkue Worcester IceCatsissä sekä IHL:n Utah Grizzliesissä, jossa hän voitti IHL:n mestaruuden, Turner Cupin. Marraskuussa 1996 Islanders myi Johanssonin ja Darius Kasparaitisin Pittsburgh Penguinsiin, josta se sai vaihdossa Bryan Smolinskin. Johansson pelasi kauden 1996–1997 aikana Islandersissa ja Pittsburghissa yhteensä 42 NHL-ottelua tehopistein 4+9=13, mutta pelasi keväällä 1997 lähinnä IHL:ssä Pittsburghin farmijoukkue Cleveland Lumberjacksissa. Kaudella 1997–1998 Johansson pelasi Pittsburghin NHL-kokoonpanossa ja teki 50 runkosarjaottelussa tehopisteet 5+10=15. Hän pääsi aloittamaan kautensa isossa roolissa Jaromír Jágrin ja Ron Francisin ketjussa, mutta mursi jo kauden alussa kaksi kylkiluuta, jonka takia Johanssonin kausi jäi 50 ottelun mittaiseksi.


title: Andreas Johansson (jääkiekkoilija)

text: Syyskuussa 1998 Johansson teki koeaikasopimuksen jälkeen kaksivuotisen pelaajasopimuksen Ottawa Senatorsin kanssa. Hän teki kaudella 1998–1999 NHL:n yhden kauden piste-ennätyksensä: 69 runkosarjaottelussa tehopisteet 21+16=37. Johanssonin 21 maalia on hänen maaliennätykseksensä NHL:ssä, mutta 37 tehopistettä hän teki myös kaudella 2002–2003. Kesäkuussa 1999 Ottawa myi Johanssonin Tampa Bay Lightningiin, josta se sai vaihdossa Rob Zamunerin ja . Johansson pelasi Tampassa kuitenkin vain 12 ottelua, kunnes seura myi hänet marraskuussa Calgary Flamesiin, josta Tampa sai vaihdossa Nils Ekmanin ja . Johanssonin kausi päättyi kuitenkin selkävammaan tammikuussa 2000 ottelussa Vancouver Canucksia vastaan.


title: Andreas Johansson (jääkiekkoilija)

text: Calgary asetti syyskuussa 2000 Johanssonin siirtolistalle, josta New York Rangers valitsi hänet joukkueeseensa. Johansson kuitenkin siirtyi kaudeksi 2000–2001 Sveitsin Nationalliga A:ssa pelaavaan SC Berniin. Hän oli tehopisteillä 15+29=44 joukkueen paras pistemies. Kevään 2001 pudotuspeleissä Johansson jakoi Bernin sisäisen maalipörssin voiton maanmiehensä Patrik Juhlinin kanssa. Kaudeksi 2001–2002 hän palasi NHL:ään ja teki Rangersin kanssa vuoden mittaisen pelaajasopimuksen. Kaudeksi 2002–2003 Johansson siirtyi Nashville Predatorsiin. Hän jatkoi Nashvillessä myös kaudella 2003-2004, jolloin Johansson pelasi myös yhden ottelun Nashvillen farmijoukkue Milwaukee Admiralsissa, AHL:ssä.


title: Andreas Johansson (jääkiekkoilija)

text: Johansson palasi kaudeksi 2004–2005 Sveitsiin ja teki pelaajasopimuksen Genève-Servette HC:n kanssa. Hän oli pisteillä 12+26=38 joukkueen toiseksi paras pistemies ja maalintekijä sekä kevään 2005 pudotuspeleissä paras pistemies kuudella syöttöpisteellään. Kahden Genèvessä pelatun kauden jälkeen Johansson teki kolmivuotisen sopimuksen Färjestads BK:n kanssa maaliskuussa 2006. Johansson pelasi Färjestadissa vain 19 ottelua. Kaudella 2007–2008 hän pelasi Venäjän superliigaa SKA Pietarissa, jonka toiseksi paras pistemies hän oli Maksim Sušinskin jälkeen tehopisteillä 14+21=35.


title: Andreas Johansson (jääkiekkoilija)

text: Toisella Pietarin-kaudellaan 2008–2009 Johansson ei pelannut otteluakaan jalkavamman takia. Kaudella 2009–2010 hänen piti pelata KHL:n Salavat Julajev Ufassa 17,5 miljoonan kruunun arvoisella sopimuksella, mutta Johanssonin jalkavaivat jatkuivat ja seurajohto päätti purkaa hänen sopimuksensa jo ennen runkosarjan alkua syyskuussa 2009. Johanssonin mukaan Ufan lääkäri antoi hänen jalkaansa ruiskeen, joka vain heikensi hänen jalkaansa. Johanssonin sopimus sisälsi ehdon, että hänelle ei maksettaisi palkkaa mikäli Johansson loukkaantuisi. Hän haastoi Ufan oikeuteen ja vaati saada pelaajapalkkaansa takaisin, mutta tuloksetta.


title: Andreas Johansson (jääkiekkoilija)

text: Lokakuussa 2009 Johansson palasi Ruotsiin ja pelasi yhden ottelun Allsvenskanin Leksands IF:ssä, mutta joukkueen lääkäreiden suosituksesta hän lopetti uransa.


title: Andreas Johansson (jääkiekkoilija)

text: Johansson edusti Ruotsia Naganon olympiakisoissa 1998. Hän pelasi myös MM-kilpailuissa vuosina 1995, 2001, 2002 ja 2004, joista vuoden 1995 ja 2004 turnauksissa Ruotsi voitti hopeaa ja vuoden 2001 ja 2002 turnauksissa pronssia. Vuoden 1995 turnauksessa Johansson jakoi tehopisteillä 3+6=9 Ruotsin sisäisen pistepörssin voiton Mikael Johanssonin kanssa. Hän jakoi myös joukkueen sisäisen maalipörssin voiton. Johansson pelasi maailmancupissa vuosina 1996 ja 2004.


title: Andreas Johansson (jääkiekkoilija)

text: Johansson on pelannut yhteensä 103 A-, kolme B- ja 48 ikäkausimaajoukkueiden maaottelua. Hän teki A-maajoukkuedebyyttinsä 13. joulukuuta 1993 Turussa ottelussa Suomea vastaan samassa ketjussa Patrik Juhlinin ja Stefan Örnskogin kanssa. Ruotsi voitti ottelun 2–1 ja Johansson antoi syötön maaliin. Hän oli voittamassa myös alle 20-vuotiaiden MM-hopeaa vuosina 1992 ja 1993 sekä edusti Ruotsia myös alle 18-vuotiaiden EM-kilpailuissa vuonna 1991.


title: Andreas Johansson (jääkiekkoilija)

text: Toukokuussa 2010 Johansson nimettiin Elitserien-joukkue Modon apuvalmentajaksi, mutta hän lopetti valmentamisen kauden 2010–2011 jälkeen perhesyiden vuoksi.


title: Andreas Johansson (jääkiekkoilija)

text: Johanssonin sisko on naimisissa kanadalaishyökkääjä Byron Ritchien kanssa. Hänen serkkunsa on jääkiekkoilija Oliver Bohm.


title: Lorenzo Odone

text: Lorenzo Michael Murphy Odone (29. toukokuuta 1978 – 30. toukokuuta 2008) oli amerikkalainen henkilö, joka tuli kuuluisaksi sairastuttuaan nuorena adrenoleukodystrofiaan eli ALD-tautiin, joka diagnosoitiin hänen ollessaan viisivuotias. Sairauden seurauksena Lorenzo menetti liikunta- ja puhekykynsä eikä pystynyt nielemään. Hänen vanhempansa Augusto ja Michaela alkoivat tutkia sairautta ja kehittivät myöhemmin Lorenzon öljyksi nimetyn hoitokeinon, joka tehosi sairauteen osittain. 14-vuotiaana Lorenzo pystyi jo osittain nielemään itse ja kommunikoimaan silmää vinkkaamalla ja vastaamaan kyllä tai ei. Ajan kuluessa Lorenzo kuitenkin halvaantui lähes täysin. Lorenzon vaiheista tehtiin myöhemmin elokuva vuonna 1992 Lorenzon öljy.


title: Lorenzo Odone

text: Lorenzo kuoli vuonna 2008 päivä 30-vuotissyntymäpäivänsä jälkeen aspiraatiokeuhkokuumeen aiheuttamiin komplikaatioihin ruoan juututtua hänen keuhkoihinsa.


title: Nokia Asha 201

text: Nokia Asha 201 on QWERTY-näppäimistöllä varustettu matkapuhelinvalmistaja Nokian valmistama Series 40 Asha -käyttöjärjestelmällä toimiva matkapuhelin, joka muistuttaa hyvin paljon Nokia Asha 200 -puhelinta Ainoa ero on SIM-korttipaikkojen määrä, joita Asha 201:ssä on 1 ja Asha 200:ssa 2. Nokia Asha 201 julkaistiin lokakuussa 2011 Nokia World-tapahtumassa. Nokia Asha 201:n hintaluokka on noin 60 euroa ilman veroja.


title: Yttriumbariumkuparioksidi

text: YBCO eli "yttriumbariumkuparioksidi" on kiteinen kemiallinen yhdiste, jonka kaava on YBaCuO. Aine on tunnettu "korkean lämpötilan suprajohde" ja samalla ensimmäinen aine, joka saatiin suprajohtavaksi typen kiehumispistettä (77 K) korkeammassa lämpötilassa.


title: Yttriumbariumkuparioksidi

text: Huhtikuussa 1986, 75 vuotta suprajohtavuuden keksimisen jälkeen, IBM:llä Zürichissä työskennelleet Johannes Bednorz ja Karl Müller havaitsivat, että jotkut puolijohtavat metallioksidit tulivat suprajohtaviksi jo noin 35 kelvinissä, muihin aineisiin verrattuna melko korkeassa lämpötilassa. Tässä suhteessa lupaavilta vaikuttivat varsinkin lantaanibariumkuparioksidit. Vuonna 1987 he saivat havainnoistaan Nobelin fysiikanpalkinnon.


title: Yttriumbariumkuparioksidi

text: Heidän havaintoonsa perustuen Maw-Kuen Wu ja hänen oppilaansa Ashburn ja Torng Alabaman yliopistossa Huntvillessä sekä Paul Chu ja hänen oppilaansa Houstonin yliopistossa totesivat vuonna 1987, että jos tässä aineessa lantaani korvataan yttriumilla, saadaan vielä korkeammassa lämpötilassa suprajohtavaksi tuleva aine, YBCO, jonka kriittinen lämpötila on 93 K. Ensimmäisen valmisteen koostumus oli tosin YBaCuO.) Havainto johti pian monien uusien aikaisempaa korkeammassa lämpötilassa suprajohtaviksi tulevien aineiden löytämiseen.


title: Yttriumbariumkuparioksidi

text: YBCO oli ensimmäinen tunnettu aine, joka tulee suprajohtavaksi nestetypen kiehumispisteen (77 K) yläpuolella. Ennen sitä suprajohtavuus tunnettiin vain lämpötiloissa, jotka ovat lähellä nestemäisen vedyn (20,28 K) tai heliumin kiehumispistettä (4,2 K); korkein tunnettu kriittinen lämpötila, 23 K, oli niobiumin ja germaniumin yhdisteellä NbGe. Paljon korkeamman kriittisen lämpötilansa vuoksi YBCO voidaankin jäähdyttää suprajohtavaksi paljon pienemmin kustannuksin.


title: Yttriumbariumkuparioksidi

text: Jokseenkin puhdasta yttrium-barium-kuparioksidia valmistettiin ensin kuumentamalla metallikarbonaattien seosta 1 000 ja 1 300 kelvinin välillä. Tällöin tapahtunut reaktio oli:


title: Yttriumbariumkuparioksidi

text: Nykyisin YBCO:n valmistukseen käytetään samojen metallien oksideja ja nitraatteja.


title: Yttriumbariumkuparioksidi

text: YBCO:n (YBaCuO) suprajohdeominaisuudet riippuvat vahvasti kaavassa esiintyvästä parametrista "x", yhdisteen happipitoisuudesta. Vain jos "x" on välillä 0...0,65, aine tulee kriittisen lämpötilan alapuolella suprajohtavaksi, ja jos "x" on noin 0,07, se tulee suprajohtavaksi jo 95 kelvinin lämpötilassa, ja suprajohtavuus säilyy magneettikentän suunnasta riippuen 120 tai jopa 250 teslan kentässä.


title: Yttriumbariumkuparioksidi

text: Paitsi yhdisteen happipitoisuudesta, YBCO:n ominaisuudet riippuvat myös siitä, miten se on kiteytetty. Varsinkin sen sintrauksella on suuri vaikutus. YBCO on kiteinen aine, ja parhaat suprajohdeominaisuudet saadaan, jos kiteiden rajapinnat on lämpökäsittelyn avulla saatu tarkoin säädetyiksi tietyssä lämpötilassa.


title: Yttriumbariumkuparioksidi

text: Myöhemmin YBCO:lle on keksitty useita muitakin valmistumenetelmiä kuten kemiallinen höyrypinnoitus (CVD) sol-gel, ja aerosolimenetelmät. Näitäkin menetelmiä käytettäessä tuote on parhaan laadun aikaansaamiseksi lopuksi sintrattava.


title: Yttriumbariumkuparioksidi

text: Jos valmistuksessa kuitenkin käytetään fluorin lähteenä trifluorietikkahappoa (TFA), vältytään bariumkarbonaatin (BaCO) syntymiseltä haitallisena sivutuotteena.


title: Yttriumbariumkuparioksidi

text: YBCO kiteytyy kerroksittain samaan tapaan kuin perovskiitti. Jokaisen kerroksen rajoina on CuO-yksiköt, joilla on neljä yhteistä särmää. Näitä vastaan kohtisuorassa ovat CuO-nauhat, joilla on kaksi yhteistä särmää. Yttriumatomit ovat CuO-tasojen välissä, bariumatomit taas näiden ja CuO-nauhojen välissä, kuten oikealla oleva kaavio osoittaa.


title: Yttriumbariumkuparioksidi

text: Vaikka YBaCuO on tarkoin määritelty kemiallinen yhdiste, jolla on tietty rakenne ja stoikiometria, on olemassa myös materiaaleja, joissa on vähemmän kuin seitsemän happiatomia yksikköä kohti. Sellaiset ovat ei-stoikiometrisiä yhdisteitä, ja niiden rakenne riippuu niiden happipitoisuudesta. Tämä ei-stoikiometrisyys ilmaistaan kaavalla YBaCuO. Jos "x" = 1, happiatomien kohdat Cu(1) -tasolla ovat tyhjiä ja rakenne on tetragonaalinen. Tällöin aine on eriste eikä tule matalissakaan lämpötiloissa suprajohteeksi. Happipitoisuuden kasvaessa yhä suurempi osa näistä aukkokohdista tulee täytetyiksi. Kun "x" < 0,65, kiteen "b"-akselin suunnassa syntyy Cu–O-ketjuja. Akselin "b" pidetessä rakenne tulee ortorombiseksi, ja hilavakioiden arvot ovat "a" = 3,82, "b" = 3,89, and "c" = 11,68 Å. Parhaat suprajohdeominaisuudet saadaan, kun "x" ≈ 0,07, jolloin useimmat happiatomien kohdat ovat täytettyjä, mutta aukkoja on jonkin verran.


title: Yttriumbariumkuparioksidi

text: YBCO on tyypin II suprajohde. Sen kriittinen lämpötila on 93 K, kriittinen magneettikenttä 250 T CuO-tasojen suunnassa ja 120 T niihin nähden kohtisuorassa suunnassa.


title: Yttriumbariumkuparioksidi

text: Korkean lämpötilan suprajohteilla on useita kaupallisia käyttötarkoituksia. Niitä käytetään enenevässä määrin magneetteina, magneettikuvauksessa, magneettisen levitaation aikaansaamiseen sekä Josephsonin liitoksissa.


title: Yttriumbariumkuparioksidi

text: YBCO:n käyttö on kuitenkin jäänyt toistaiseksi vähäiseksi lähinnä kahdesta syystä:


title: Lummekasvit

text: Lummekasvit ("Nymphaeaceae") on kukkivien vedessä elävien kasvien muodostama kasviheimo. Siiheen kuuluu muun muassa ulpukat ("Nuphar") ja lumpeet ("Nymphaea"), joissa on myös Suomessa kasvavia lajeja.


title: Elias Vikstedt

text: Elias Vikstedt (10. helmikuuta 1996 – 10. toukokuuta 2016, televisiossa 7. marraskuuta 2016) on kuvitteellinen hahmo televisiosarjassa "Salatut elämät". Vuonna 2010 nuorempaa Eliasta esitti Niilo Heinonen, mutta hahmon palattua myöhemmin varttuneempana sarjaan näyttelijäksi vaihtui Petteri Paavola.


title: Elias Vikstedt

text: Elias on homoseksuaali ja hahmo on tullut suosituksi on-off-poikaystävänsä Larin kanssa ”Larias”-nimellä. Heidän tarinaansa on käännetty monille kielille internetissä, ja kaksikolla on faneja ympäri maailmaa. Elias poistui sarjasta keväällä 2015, mutta palasi takaisin saman vuoden syksyllä. Elias joutui Marianna Kurjen yliajamaksi ja menehtyi lähes välittömästi saamiinsa vammoihin 7. marraskuuta 2016 esitetyssä jaksossa. Loppuvuodesta 2016 ja alkuvuodesta 2017 Elias näkyi Mariannan harhanäyssä ja Larin unissa.


title: Elias Vikstedt

text: Elias syntyi Sebastian Vuorelan ja Ritva ”Cindy” Rintalan pojaksi, mutta Cindy ei pystynyt huolehtimaan pojasta yksin Sebastianin ollessa vankilassa rötöstensä takia. Kun Cindy päätyi antamaan Eliaksen adoptoitavaksi, huoltajaksi vaihtui Meri Vikstedt. Vuosia myöhemmin Sebastian törmäsi sattumalta poikaansa talonmiehen työssään ja puolusti Eliasta tätä kiusaavia poikia vastaan. Sebastian sai pian tietää Eliaksen olevan hänen poikansa ja halusi tutustua tähän paremmin. Meri kuitenkin sai töitä Brysselistä, jolloin Elias joutui muuttamaan äitinsä kanssa ulkomaille.


title: Elias Vikstedt

text: Teini-ikäinen Elias palasi Suomeen, koska halusi paeta äitinsä homofobista miesystävää Vincentiä. Lopulta Sebastian ja Meri suostuivat siihen, että poika muuttaa pysyvästi Suomeen. Elias ystävystyi pian Iida Mustosen, Tale Taalasmaan ja Janne Haukkalan kanssa. Elias oli tuolloin avoimesti homoseksuaali. Hän tutki uusien ystäviensä kanssa pian isänsä kadonneen kaksoisveljen tapausta ja aloitti koulun Suomessa. Jo ensimmäisenä koulupäivänään Elias törmäsi Lariin, joka alkoi kiusaamaan poikaa tämän homouden takia jatkuvasti. Kiusaaminen jatkui Larin ja Iidan aloitettua seurustelun. Pian Elias tutustui myös Cindyyn ja alun hankaluuksien jälkeen kaksikko alkoi rakentaa jonkinlaista äiti-poika-suhdetta.


title: Elias Vikstedt

text: Elias ihastui pian Joonatan Sieviseen erehdyttyään luulemaan tätä homoksi ja suuteli tätä. Tämän jälkeen Elias päätyi tapailemaan Villeä, jonka kanssa alkoi orastava suhde. Ville kuitenkin päätyi suutelemaan toista miestä naamiaisissa, minkä johdosta kaksikon suhde päättyi. Naamiaisten loputtua lätkäjengi uhkasi hakata Eliaksen, mutta lopulta porukan johtaja Lari suutelikin Eliasta.


title: Elias Vikstedt

text: Elias tajusi myös Larin olevan homo Larin suudeltua häntä. Eliakselle kehittyi pian tunteita Laria kohtaan. Lopulta Elias ja Lari päätyivät sänkyyn. Vaikka Lari pakenikin ahdistuneena Eliaksen luota, pian kaksikolle kävi selväksi, etteivät he pysty olemaan erossa toisistaan. Lari suuttui Eliakselle, kun ymmärsi tämän kertoneen Talelle heidän suudelmastaan. Elias sai aivotärähdyksen jäällä sovitellessaan kiistaa Larin kanssa jäähallissa. Huolestunut Lari lopulta joutui myöntämään Eliakselle välittävänsä tästä. Lari jätti Iidan ja aloitti seurustelusuhteen Eliaksen kanssa. Suhde ei pysynyt kauaa salassa, ja Eliaksen ja Iidan ystävyys joutui katkolle Iidan tajuttua Larin pettäneen häntä Eliaksen kanssa.


title: Elias Vikstedt

text: Myös Larin ja Eliaksen suhde päätyi väliaikaiseen eroon Larin päättäessä keskittyä jääkiekkoon ja lähteä lajin leirille Kanadaan. Larin homouden paljastuttua koko koululle ja jouduttua pahoinpidellyksi hän joutui lopettamaan jääkiekkoharrastuksen. Elias päätyi lohduttamaan Laria, ja kaksikko palasi yhteen yrittäen tällä kertaa julkisempaa suhdetta.


title: Elias Vikstedt

text: Elias alkoi kuitenkin hermostua Lariin, joka ei uskaltanut olla julkisesti oma itsensä tai osoittaa julkisia hellyydenosoituksia. Lopulta Lari kertoi isälleen Ilkalle homoudestaan, jonka jyrkän suhtautumisen vuoksi Lari pakeni asumaan Eliaksen luokse. Ilkka ei kuitenkaan luovuttanut niin helpolla, vaan teki kaikkensa pitääkseen Larin kaukana Eliaksesta. Lopulta Lari päätyi isänsä tahdosta eheytymisleirille, ja Elias ei enää jaksanut vaikeaa suhdetta. Elias päätyi pettämään Laria Miska Koistisen kanssa, minkä Lari sai pian selville. Kaksikko yritti vielä sopia välinsä ja Lari hylkäsi isänsä, mutta Elias oli päättänyt jatkaa elämässä eteenpäin. Lari ja Elias jatkoivat suhdettaan monta vuotta myöhemmin Eliaksen kuolemaan asti.


title: Elias Vikstedt

text: Elias alkoi seurustella Miskan kanssa haluttuaan pitkään julkisen ja avoimen suhteen. Eliakselle paljastui kuitenkin pian, että Miska on valehdellut hänelle ja auttanut kadulla asuvaa Laria tämän selän takana. Elias päätyi myös suutelemaan Laria tämän syntymäpäivillä ja alkoi tuntea epävarmuutta siitä, kenen kanssa oikeasti haluaa olla. Ystäviensä ja isänsä kannustamana Elias kuitenkin päätyi jatkamaan suhdetta Miskan kanssa ja lopulta meni pojan kanssa kihloihin. Katariina Mäkelän tanssiaisissa Elias sai osuman luodista ja joutui sairaalaan. Pian hän kertoi Larille haluavansa olla tämän kanssa ainoastaan ystäviä ja sysäsi Larin suhteeseen Kalle Laitelan kanssa. Elias alkoi kuitenkin pian osoittaa mustasukkaisuutta tajutessaan Larinkin olevan jo täysin julkisesti oma itsensä Kallen kanssa. Pian Eliakselle paljastui myös se, että Miska on tapaillut salaa entistä poikaystäväänsä Jonnea. Elias vakuuttui siitä, että Miska pettää häntä.


title: Elias Vikstedt

text: Elias päätyi taas läheisiin väleihin Larin kanssa jouduttuaan ongelmiin suhteessaan Miskan kanssa. Larilla oli myös ongelmia suhteessaan Kallen kanssa. Lari ja Elias päätyivät suutelemaan. Pian kaksikko alkoi tutkia Larin serkun Mariannan menneisyyttä epäiltyään tämän olevan mieleltään sairas. Elias ja Lari lähentyivät entisestään ja päätyivät sänkyyn. He päättivät kuitenkin yrittää vielä pelastaa omat suhteensa Miskan ja Kallen kanssa, mutta eivät saaneet siihen mahdollisuutta, sillä paljastumistaan pelkäävä Marianna kaappasi pojat ja kertoi näiden kumppaneille poikien karanneen yhteiselle lemmenlomalle. Lopulta Janne, Miska ja Kalle pääsivät vangittujen jäljille. Marianna sai kaapattua vielä Jannen ja Heidin pieneen vankilahuoneeseensa. Myöhemmin Miska ja Kalle saivat pelastettua nämä Mariannan vankilasta, joka oli rakennettu Mariannan huoneeseen hänen ja Heidin yhteiseen asuntoon.


title: Elias Vikstedt

text: Miskan ja Eliaksen suhde loppui pian kaappauksen jälkeen, koska Eliaksella oli liikaa tunteita Laria kohtaan, eikä Miska halunnut enää seurustella Eliaksen kanssa. Elias yrittikin tämän jälkeen saada Larin takaisin, mutta Lari valitsi Kallen. Miska halusi palata Eliaksen kanssa yhteen jätettyään Jonnen, sillä koki rakastavansa Eliasta edelleen. He yrittivät aloittaa suhteensa uudelleen, mutta Elias päätti lähti adoptioäitinsä Merin luo Brysseliin ”tuulettumaan joksikin aikaa”.


title: Elias Vikstedt

text: Elias palasi kuitenkin vuoden 2015 syksyllä. Hän sai töitä Aki Nikkisen Vinottaresta ja hoiti työnsä hyvin. Elias hoiti Vinottaren ja Moosen yhteistyötä Larin kanssa.


title: Elias Vikstedt

text: Myöhemmin Elias sai selville, että Lari oli saanut selville Sannin ja Talen Ilja-pojan sieppaajan henkilöllisyyden ja lähtenyt tämän asunnolle. Elias lähti paikan päälle mukanaan Sergein laiton ase, jonka tämä oli jättänyt Sebastianin asuntoon. Sieppaajan asunnossa syntyneen käsirysyn seurauksena ase laukesi ja osui Laria kylkeen, mistä Lari sittemmin toipui. Eliaksen ja Larin rakkaus kukoisti Larin ollessa toipumassa, mutta Elias sai selville, että Marianna oli salaa menettänyt odottamansa Sebastianin vauvan. Elias antoi Mariannalle vuorokauden aikaa kertoa totuuden, mutta Marianna ajoi Eliaksen yli ja aiheutti tämän kuoleman, kun Elias oli matkalla tapaamaan kosinta-aikeissa olevaa Laria.


title: Elias Vikstedt

text: Eliaksen ja hänen biologisen äitinsä Cindyn lempielokuva oli "Elämä on ihanaa", jota hän katsoi monta kertaa. Eliaksen kuoltua Lari, Sebastian ja Cindy katsoivat Eliaksen muistoksi kyseisen elokuvan.


title: Main Hoon Na

text: Main Hoon Na on Farah Khanin ohjaama intialainen hindinkielinen toimintaelokuva vuodelta 2004. Se oli vuoden toiseksi menestynein Bollywood-elokuva.


title: Joseph Morgan

text: Joseph Morgan (synt. Joseph Martin, 16. toukokuuta 1981 Lontoo, Englanti) on englantilainen näyttelijä ja tullut tunnetuksi mm. televisiosarjasta "Vampyyripäiväkirjat" ja "Vampyyrien sukua" näytellessään Klaus Mikaelsonia.


title: Joseph Morgan

text: Morgan on syntynyt Lontoossa, mutta muutti sitten Morristoniin, Swanseaan Walesissa ja asui siellä 11 vuotta. Morgan on naimisissa näyttelijä Persia Whiten kanssa.


title: Lincolnin hauta

text: Lincolnin hauta () on rakennettu Yhdysvaltain 16. presidentille Abraham Lincolnille, hänen vaimolleen Mary Todd Lincolnille ja heidän kolmelle lapselleen. Hauta sijaitsee Oak Ridgen hautausmaalla Springfieldin kaupungissa Illinoisin osavaltiossa. Haudan suunniteliana toimi amerikkalainen arkkitehti Larkin Goldsmith Mead. Hauta rakennettiin vuosina 1868–1874. Vuonna 1960 Lincolnin haudasta tuli historiallinen maamerkki. Vuonna 1966 Lincolnin hauta pääsi National Register of Historic Places -rekisteriin.


title: Maltion luonnonpuisto

text: Maltion luonnonpuisto on luonnonpuisto Savukosken kunnassa Lapin maakunnan itäosassa. Puiston pinta-ala on 147,46 km² ja se on perustettu vuonna 1956.


title: Maltion luonnonpuisto

text: Luonnonpuiston alueella liikkuminen on kiellettyä ympäri vuoden. Poikkeuksena tähän on paikallisen paliskunnan poronhoitoon liittyvä toiminta sekä Savukoskella vakituisesti asuvien oikeus poimia alueelta marjoja ja sieniä.


title: Maltion luonnonpuisto

text: Maltion luonnonpuisto on erittäin merkittävä erämainen alue. Puisto on vedenjakajaseutua Kemijoen vesistössä. Alueen luontotyyppeihin kuuluu laajoja vaarojen välisiä metsäalueita sekä kivikkoisia rinnemetsiä. Lisäksi alueella on pieniä puroja ja aapasoita. Alueella eläviä Euroopan unionin luontodirektiivin II liitteen lajeja ovat ainakin saukko, karhu, susi, ahma ja ilves. Puiston itäosassa sijaitsee Peura-, Koster- ja Maltiotunturien muodostama ketju.


title: Maltion luonnonpuisto

text: Luonnonpuiston lintulajisto on myös monipuolinen. Yhdessä puiston pohjois- ja itäpuolella sijaitsevan Joutsitunturin-Koukkutunturin Natura 2000 -alueen kanssa Maltion luonnonpuisto muodostaa Maltion tunturit -nimisen kohteen, joka on yksi Suomen kansainvälisesti tärkeistä lintualueista. Alueen avainlajistoon kuuluvat pikkukuovi, pohjantikka, kuukkeli, leppälintu, laulujoutsen ja mustaviklo.


title: Lyk

text: Lyk voi tarkoittaa seuraavia:


title: Merlin (televisiosarja)

text: Merlin (tunnettu myös nimellä The Adventures of Merlin) on BBC:n tuottama koko perheen fantasiadraamasarja, jota esitettiin BBC One -kanavalla vuodesta 2008 vuoteen 2014. Sarja perustuu Kuningas Arthurin legendaan velho Merlinistä ja tämän suhteesta prinssi Arthuriin, mutta eroaa alkuperäisestä legendasta monin tavoin. Sarjassa Merlin ja Arthur ovat samanikäisiä, ja Arthur ei ole vielä noussut kuninkaaksi.


title: Merlin (televisiosarja)

text: Sarja osoittautui kansainväliseksi menestykseksi ja sitä tehtiin viisi tuotantokautta, yhteensä 65 jaksoa.


title: Merlin (televisiosarja)

text: Nuori velho Merlin saapuu Camelotin kaupunkiin, sillä hänen äitinsä on järjestänyt hänelle paikan hovilääkäri Gaiuksen oppipoikana. Merlin saa tietää että kuningas Uther Pendragon on kieltänyt kaksikymmentä vuotta aiemmin taikuuden harjoittamisen Camelotissa kuolemantuomion uhalla ja vanginnut viimeisen henkiinjääneen lohikäärmeen luolaan linnan alle. Kun Merlin seuraa päänsä sisällä kuuluvaa salaperäistä ääntä, sen lähteeksi paljastuu lohikäärme. Tämä kertoo Merlinille, että hänen kohtalonaan on palauttaa taikuus Camelotiin, suojella kruununprinssi Arthuria ja rakentaa yhdessä tämän kanssa Albionin valtakunta.


title: Merlin (televisiosarja)

text:
Merlin ja Arthur eivät pidä toisistaan ensitapaamisella, mutta Merlinistä tulee prinssi Arthurin miespalvelija kun hän pelastaa tämän hengen. Merlinin tehtävä on suojella prinssiä ilman, että hänen todelliset voimansa paljastuvat. Ajan kuluessa miehet ystävystyvät ja Merlin tutustuu myös palvelijaan nimeltä Guinevere, kutsumanimeltään Gwen. Kun kuninkaan suojatti Morgana kääntyy tätä vastaan, on rauhan säilyminen valtakunnassa uhattuna.
Sarjan ovat luoneet tuottajat Julian Murphy ja Johnny Caps, jotka ovat työskennelleet yhdessä aiemmin kauhutelevisiosarjan "Hex" parissa. Tavoitteena oli luoda sarja, joka keskittyy nuoren Merlinin tarinaan ja taikuuteen pyöreän pöydän ritareiden sijaan. Sarjasta haluttiin tehdä sellainen, jota voi katsoa kolme sukupolvea yhdessä. Tuottajat ovat kertoneet sarjan saaneen vaikutteita muun muassa yhdysvaltalaisesta televisiosarjasta "Smallville". Myös Doctor Who -sarjan tuottaja Russell T Davies vaikutti sarjan syntyyn.


title: Merlin (televisiosarja)

text: Sarjan pääosiin valittiin nuoret näyttelijät Colin Morgan, Bradley James ja Katie McGrath, jotka olivat aikaisemmin esiintyneet lähinnä sivurooleissa televiotuotannoissa. Sarjan sivurooleissa esiintyivät John Hurt, Richard Wilson ja Anthony Head. Sarjan ensimmäinen tuotantokausi kuvattiin pääosin studiossa, mutta myös Kentin kreivikunnassa Penshurst Placen keskiaikaisessa kartanossa.


title: Merlin (televisiosarja)

text: Marraskuussa 2012 julkaistiin tieto, jonka mukaan viides kausi tulisi olemaan sarjan viimeinen.


title: Merlin (televisiosarja)

text: "Merlinin" jaksot saivat kotimaassaan Isossa-Britanniassa säännöllisesti noin seitsemän miljoonaa katsojaa. Sarja on myös kansainvälinen menestys, joka myytiin viiteenkymmenelle levitysyhtiölle ja 183 maahan.


title: Merlin (televisiosarja)

text: Sarja sai useita televisioalan palkintoehdokkuuksia ja voitti muun muassa parhaan tehosteiden Bafta-palkinnon vuonna 2010 ja 2011. Colin Morgan sai pääroolistaan muun muassa parhaan miesnäyttelijän National Television Award -palkinnon.


title: Merlin (televisiosarja)

text: Sarjan menestyksen myötä Warwickin linnassa on Merlin-aiheinen nähtävyys "Merlin: Dragon Tower", joka sisältää muun muassa sarjan päähahmosta tehdyn vahanuken.


title: Mount&Blade: With Fire & Sword

text: Mount&Blade: With Fire&Sword on Sich Studiosin ja TaleWorldsin kehittämä toimintaroolipeli. Peli julkaistiin Itä-Euroopassa 10. joulukuuta 2010 ja Pohjois-Amerikassa sekä muualla Euroopassa 3. toukokuuta 2011. Peli perustuu "With Fire&Sword" -romaaniin.


title: Mount&Blade: With Fire & Sword

text: Kartassa Moskovan keisarikunta sijaitsee Pohjois-Idässä ja on yksi kolmesta päävaltiosta. Sillä on keskiverto jalkaväki, kiväärimiehet ja ratsuväki. Kiväärimiehillä tosin on se etunaan, että heillä on käytössä pertuskakirveet.


title: Mount&Blade: With Fire & Sword

text: Kartassa Kasakkien Hetmanaatti sijaitsee suurin piirtein keskellä ja on myös yksi päävaltio Moskovan ja Puola-Liettiuan rinnalla. Kasakoilla on puutetta hyvistä kiväärimiehistä ja jalkamiehet ovat keskivertoja, mutta etuna ovat lukuisat erityyppiset pistoolit. Ratsuväen vahvuudet on lähemmin ammunnassa kuin lähitaistelussa.


title: Mount&Blade: With Fire & Sword

text: Puola-Liettua sijaitsee kartan länsirajalla ja on yksi kolmesta päävaltiosta. Valtion vahvuus on ratsailla erinomaisia, hyvän haarniskansa ja erikoisen pitkän peitsensä ansiosta taistelukentällä menestyvät husaarit. Jalkaväki ja kiväärimiehet ovat keskivertoja.


title: Mount&Blade: With Fire & Sword

text: Ruotsin kuningaskunta sijaitsee kartan pohjoisosassa Baltian alueella eikä ole yksi päävaltioista. Sen jalkaväellä on hyvät lähitaisteluaseet, kuten hilpari ja claymore. Ratsuväki ja kiväärimiehet ovat keskivertoja.


title: Mount&Blade: With Fire & Sword

text: Krimin kaanikunta sijaitsee kartan alaosassa Krimin niemimaalla ja tämän ympärillä, eikä ole päävaltio. Joukoissa on paljon hevosmiehiä, erityisesti hevosjousiampujia, jotka ampuvat tarkasti, melko tehokkaita nuolia.


title: Mount&Blade: With Fire & Sword

text: Moninpeli on paikoin samanlainen kuin "issakin" (lukuun ottamatta uusia valtioita ja aseita), mutta "With Fire & Swordissa" on kolme uutta pelimuotoa: Captain Team Deathmatch, Captain Co-op ja Captain Battle.


title: Mount&Blade: With Fire & Sword

text: Taistelussa pelaajien pitää kukistaa kaikki vihollisen pelaajat. Jos pelaaja kuolee, on hänen odotettava että jommankumman joukkueen kaikki pelaajat on kukistettu, minkä jälkeen alkaa uusi erä ja pelaaja pääsee mukaan peliin.


title: Mount&Blade: With Fire & Sword

text: Muuten samanlainen kuin taistelukin, mutta kapteenitaistelussa pelaaja voi valita tietyn määrän tekoälypelaajia puolelleen. Tämä kuitenkin maksaa. Isäntä ("host") päättää tekoälypelaajien enimmäismäärän.


title: Mount&Blade: With Fire & Sword

text: Pelaajat taistelevat kaikki kaikkia vastaan. Kuollut pelaaja joutuu odottamaan noin kaksi sekuntia, minkä jälkeen hän pääsee takaisin peliin.


title: Mount&Blade: With Fire & Sword

text: Kuten kuolinkamppailussa, pelaaja pääsee tässäkin noin kaksi sekuntia kuoleman jälkeen takaisin peliin. Pelimuodossa kaksi joukkuetta taistelee toisiaan vastaan.


title: Mount&Blade: With Fire & Sword

text: Samanlainen kuin joukkuemuotoinen kuolinkamppailu, mutta tässä pelaaja pystyy ostamaan sotilaita ja muodostamaan niistä oman yksikön.


title: Mount&Blade: With Fire & Sword

text: Lipunryöstössä on tarkoitus ryöstää toisen joukkueen lippu ja viedä se oman lipun luokse. Mikäli pelaajan lippu viedään, on hänen palautettava ensin oma lippu paikoilleen, kunnes hän voi ryöstää vihollisen lipun.


title: Mount&Blade: With Fire & Sword

text: Tässä pelimuodossa puolustajat ja hyökkäävät eivät ole tasapainossa, sillä puolustajilla on siinä mielessä parempi asema, että he alittavat muurien takaa. Tosin he pääsevät kuoleman jälkeen vasta 30 sekunnin kuluttua takaisin peliin. Pelimuodossa hyökkääjien on pysyttävä lipun alla niin kauan, että lippu laskeutuu ihan alas asti, kun puolustajien taas on puolustettava lippua ajan loppumiseen saakka.


title: Mount&Blade: With Fire & Sword

text: Tässä pelaajien on tehtävä yhteistyötä ja torjuttava vaihe vaiheelta kasvavia tekoälyjoukkoja (mitä enemmän pelaajia, sitä enemmän botteja) ja kuten muissakin kapteenimuotoisissa pelimuodoissa, pelaaja voi ostaa enintään kahdeksan sotilasta yksikköönsä, joka auttaa torjumaan tekoälypelaajien invaasioita.


title: Kirkastuva sävel

text: Kirkastuva sävel on Edvin Laineen ohjaama suomalainen musiikkielokuva vuodelta 1946. Tarinassa konepajan työntekijä Eero Merjasen (Kalle Ruusunen) ja hänen pikkuveljensä Martin (Veli-Matti Kaitala) naapuriin muuttaa kapellimestari (Aku Korhonen) tyttärineen (Ruth Luoma-aho). Musiikki-ihmiset kohtaavat ja uusi ura alkaa.


title: Kirkastuva sävel

text: Pääosan esittäjä Kalle Ruusunen oli oikea oopperalaulaja, joka teki vain muutaman elokuvaroolin ja muutti sittemmin Yhdysvaltoihin.


title: Kirkastuva sävel

text: Aikalaisarvioijat löysivät elokuvasta kritisoitavaa, mutta päätyivät kuitenkin lopulta myönteiseen arvioon, kuten muun muassa Toini Aaltonen: ”- - mutta sitten se alkaa mennä reipasta vauhtia eteenpäin, ja kun päästään loppuun, niin katsojasta tuntuu, että hän on nähnyt oikein mukavan ja herttaisen elokuvan”. Elokuvan musiikin säveltänyt Heikki Aaltoila on saanut kiitosta. Antti Alasen mukaan elokuva jatkaa Laineen linjaa, jota luonnehtii sodanjälkeinen jälkeenrakennus ja optimismi.


title: Pystynävertäjä

text: Pystynävertäjä ("Tomicus piniperda") on noin neljän millimetrin mittainen kaarnakuoriainen, joka on yksi vahingollisimpia männyn hyönteistuholaisia. Lisääntymiskykyiset pystynävertäjät parveilevat keväällä, kun lämpötila on vähintään 12 °C, Etelä-Suomessa huhtikuun lopussa ja Pohjois-Suomessa 2–4 viikkoa myöhemmin. Parveilu kestää kaksi viikkoa.


title: Pystynävertäjä

text:
Aikuinen pystynävertäjä on musta tai punaruskea 3–5 millimetriä pitkä. Takapään pisterivien välissä ei ole nystyröitä.
Pystynävertäjät talvehtivat mäntyjen tyvikaarnassa ja karikkeessa. Ne vetäytyvät talvilepoon lokakuun tienoilla lämpötilan laskiessa pakkasen puolelle. Keväällä aikuiset joko aloittavat lisääntymisparveilun tai lentävät suoraan mäntyjen latvuksiin (nuoret vielä lisääntymiskyvyttömät aikuiset). Pystynävertäjää ja vaakanävertäjää ("Tomicus minor") kutsutaan myös yhteisnimellä ytimennävertäjät. Ne kuuluvat samaan kaarnakuoriaisten sukuun ("Tomicus" sp.).


title: Pystynävertäjä

text: Pystynävertäjä lisääntyy kuorellisessa mäntypuutavarassa kuten männyn tukkipinoissa, kannoissa, tuulenkaadoissa ja kuolevissa pystypuissa. Aikuiset porautuvat männyn kaarnan läpi munimaan tuoreeseen puutavaraan. Ne valitsevat siis yleensä jo ennestään heikentyneen puun, jonka nila on kuitenkin vielä tuoretta. Aikuiset pystynävertäjät kaivertavat kuoren alle pituussuuntaisen 6–14-senttisen emokäytävän ja munivat käytävän molemmille puolille. Kaivamistyöstä jää merkiksi ruskeaa purua kuoren alle ja emokäytävä pihkoittuu. Valkeat jalattomat toukat kehittyvät kuoren alla ja ne syövät kuoren alustan kokonaan puruksi. Muninta, toukkavaihe ja kotelovaihe kestävät yhteensä kaksi kuukautta.


title: Pystynävertäjä

text: Uudet aikuiset poistuvat kuoren alta keski- ja loppukesällä ja lentävät lähellä olevien mäntyjen latvuksiin. Ne kaivertavat yleensä ensimmäisen tai toisen vuoden kasvaimia ontoiksi, jolloin latvukset katkeavat tuulen tai lumen voimasta. Pystynävertäjän tuhot kohdistuvat männyn fysiologisesti tärkeään osaan eli latvuston ylimpään kolmannekseen, missä yhteyttäminen on tehokkainta. Menetetyn neulasbiomassan ja yhteyttämistehokkuuden laskun takia puun paksuuskasvu hidastuu. Latva voi myös kuivua, kun nestevirtaukset vähenevät hidastuneen haihdunnan takia. Jos perättäisiä kasvainsyöntivuosia on useita, männyn latvusto harsuuntuu ja siitä kehittyy piikkimäinen. Puu voi kuolla pystyyn, jos aikuisten ja toukkien syömäkuviot puun nilakerroksessa ulottuvat rungon ympäri, jolloin nestevirtaukset pysähtyvät. Pystynävertäjät ovat yleisimpiä tuholaishyönteisiä, jotka seuralaistuholaisina voivat tappaa jo ennestään heikentyneitä mäntyjä. Pystynävertäjä kuljettaa mukanaan puutavaraan myös sinistäjäsieniä.


title: Pystynävertäjä

text: Kuorellinen mäntypuutavara tulisi poistaa metsästä ennen pystynävertäjän parveiluaikaa. Myös myrskytuhoissa kaatuneet merkittävät määrät kaatuneita männynrunkoja tulee kerätä pois viimeistään seuraavana kesänä ennen puutavaran pois kuljettamiselle säädetyn määräajan päättymistä. Talvikaudella 1.9.–31.5. välisenä aikana hakattu kuorellinen mäntypuutavara tulee kuljettaa pois hakkuualueelta tai välivarastosta Etelä-Suomessa viimeistään kesäkuun loppuun mennessä (1.7.) ja Pohjois-Suomessa heinäkuun puolessa välissä (15.7.)


title: Pystynävertäjä

text:
Enintään sadan motin mäntytukit tulee sijoittaa vähintään 200 metrin päähän siemenpuu- tai suojuspuumetsiköstä tai nuoresta kasvatusmetsästä ja sadan metrin päähän muusta metsiköstä. Yli sadan motin varastot vastaavasti 400 metrin ja 200 metrin päähän.
Ennen parveilua puutavara voidaan myös suojata metsässä joko peittämällä tukkipinot kokonaan, kuorimalla tukit, ruiskuttamalla ne torjunta-aineilla, varastoimalla veteen tai sadettamalla (vähintään kahdeksan viikkoa). Pystynävertäjän viholliset isomuurahaiskuoriainen ("Thanasimus formicarius") ja sarvijaakko ("Acanthocinus aedilis") vähentävät sen kantaa. Muita pystynävertäjän luonnollisia vihollisia ovat: pitkähukka ("Corticeus longulus"), soikokonnakas ("Epuraea marseuli"), Epuraea unicolor, litteämäihiäinen ("Glischrochilus quadripunctatus"), tasalaakatylppö ("Platysoma lineare"), havuarpitylppö ("Plegaderus vulneratus"), lattakaarniainen ("Rhizophagus depressus"), vähäkaarniainen ("Rhizophagus fenestralis" syn. "Rhizophagus parvulus") ja muurahaiskuoriaisiin ("Thanasimus") kuuluvat Thanasimus dubius.


title: Power Glove

text: Power Glove on Nintendon 1980 -luvun suositulle pelikonsolille, Nintendo Entertainment Systemille valmistettu käsineen kaltainen peliohjain, joka ensimmäisenä peliohjaimena tunnisti ihmiskäden liikkeitä ja siirsi ne reaaliajassa television tai tietokoneen näytölle. Power Glove oli kaupallinen epäonnistuminen. Sitä kritisoitiin sen epätarkkuuden ja hankalan ohjaamisen takia.


title: Power Glove

text: Power Glovea myytiin yhteensä noin 100 000 kappaletta.


title: Power Glove

text:
Power Gloven suunnitteli ja julkisti Mattel. Se julkaistiin ensin Japanissa vuonna 1989. Power Glove on Nintendon virallinen lisensoimä tuote, mutta yhtiö ei ole suunnitellut ohjainta.
Varsinaisesti Power Glovella pelattavaksi suunniteltiin vain kaksi peliä, "Super Glove Ball" ja "Bad Street Brawler".


title: Kalle Ruusunen

text:
Karl (Kalle) Valdemar Ruusunen (5. helmikuuta 1912 Pernaja – 31. heinäkuuta 1999 Lake Worth, Florida, Yhdysvallat) oli suomalainen oopperalaulaja, äänialaltaan baritoni.
Ruusunen oli kotoisin Loviisan Pernajasta. Hän näytteli 1940-luvulla kahdessa suomalaisessa elokuvassa, "Jos oisi valtaa..." (1941) ja pääosaa Edvin Laineen ohjaamassa elokuvassa "Kirkastuva sävel" (1946). Yhdysvalloissa hänellä oli rooli Bing Jungin elokuvassa "Peilileikki" ("Mirror Game") 1967, jonka aiheena on amerikkalainen kuoro Amerikan laulajat. Hän on mukana myös siirtolaisuutta käsittelevässä dokumentissa "Sydämeni laulu" (1948) ja esiintyy yhdessä jaksossa pitkäaikaista televisiosarjaa "Suspense"


title: Kalle Ruusunen

text: Sota-aikana tunteellisten laulujen esittäjänä Ruusunen oli päämajan viihdytyskiertueilla suosittu esiintyjä.


title: Kalle Ruusunen

text: Sodan jälkeen 1940-luvulla Kalle Ruusunen muutti Yhdysvaltoihin. Hänen asuinpaikkansa kuolemaan asti oli Floridan Lake Worth.


title: Gun Nordlund

text: Gun Greta Kristina Nordlund (s. 31. tammikuuta 1949 Sund) on suomalainen korkeushyppääjä. Hän edusti aktiiviurallaan IF Ålandia.


title: Gun Nordlund

text: Nordlund sijoittui 14:nneksi Budapestin EM-kilpailuissa 1966 tuloksella 160 cm. Hän edusti Suomea aikuisten maaotteluissa vuosina 1965–1972, ja voitti maaottelun korkeushyppykilpailun Tallinnassa 1965 ja Helsingissä 1966. Hän saavutti Kalevan kisoissa kultaa 1965, 1966 ja 1971 sekä hopeaa 1967 ja 1970. Sisäratojen Suomen-mestaruuden hän voitti 1967 ja 1972.


title: Gun Nordlund

text: Nordlund hyppäsi ennätyksensä 168 cm Helsingissä 28. heinäkuuta 1965. Sisäradoilla hän hyppäsi parhaimmillaan 164 Otaniemessä 6. maaliskuuta 1971. Hän on pituudeltaan 176 cm.


title: Tähtilaiva

text: Tähtilaiva on hypoteettinen avaruusalus, joka on tarkoitettu tähtijärjestelmien väliseen liikenteeseen.


title: Tähtilaiva

text: Termi esiintyy enimmäkseen tieteisfiktiossa, sillä ihmiskunta ei vielä ole rakentanut tähtilaivoja, ellei Voyager- ja Pioneer-sarjan luotaimia lasketa sellaisiksi. Kyseisten luotainten matka tähtiin kestää miljoonia vuosia, eivätkä ne saavu perille toimintakuntoisina.


title: Westfield Stratford City

text: Westfield Stratford City on Westfield Groupin omistama kauppakeskus Itä-Lontoossa Yhdistyneessä kuningaskunnassa. Se on osa Stratfordin alueen suurta kehitysprojektia, jonka osana on myös vuoden 2012 kesäolympialaisten pääasiallisen kisa-alueen rakentaminen. Kauppakeskuksen kerrospinta-ala on noin 175 000 m² ja keskuksessa on yhteensä yli 300 liikettä.


title: Westfield Stratford City

text: Westfield Stratford Cityyn on erinomaiset joukkoliikenneyhteydet. Sen vieressä on kaksi erillistä rautatie- ja metroasemaa: Stratford ja Stratford International. Stratfordin asema on junaliikenteen, Lontoon metron, Docklands Light Railwayn ja London Overgroundin vilkas vaihtoasema. Stratford International puolestaan on Docklands Light Railwayn sekä High Speed 1 -radan junaliikenteen käytössä. Kauppakeskuksessa on myös 5000 pysäköintipaikkaa.


title: Hannibalin diskografia

text: Tämä on suomalaisen rap-artistin Hannibalin diskografia.


title: Kamla Persad-Bissessar

text: Kamla Persad-Bissessar (s. 22. huhtikuuta 1952) on UNC-puolueen (United National Congress) poliitikko Trinidad ja Tobagosta. Hän toimii maansa pääministerinä vuodesta 2010 alkaen. Hän on ensimmäinen nainen virassaan. Varsinaiselta ammatiltaan Persad-Bissessar on juristi.


title: Kamla Persad-Bissessar

text: Persad-Bissessarin edeltäjä Patrick Manning oli järjestänyt vaalit kesken kauttaan hiljentääkseen opposition puheet epäluottamuksesta. Persad-Bissessarin johtama oppositipuolueiden koalitio sai murskavoiton.


title: Kamla Persad-Bissessar

text: Pääministeri kuuluu maan intialaisperäiseen hinduväestönosaan samoin kuin noin 40 % maanmiehistään.


title: Madridin lähettiläs

text: Madridin lähettiläs ("Confidential Agent") on Herman Shumlinin vuonna 1945 ohjaama jännityselokuva. Se kertoo Espanjan sisällissodan salaisesta agentista, joka matkustaa Englantiin ja ja joutuu fasistien salajuonen kohteeksi, sekä salaperäisestä englantilaisesta naisesta. Madridin lähettiläs hyödyntää film noir -genren tyylikeinoja. Elokuvan maailmanensi-ilta oli New Yorkissa 2. lokakuuta 1945 ja Suomen ensi-ilta 23. elokuuta 1946.


title: Madridin lähettiläs

text: Ilmestyessään Madridin lähettiläs sai kriitikoilta varauksellisen vastaanoton, mutta myöhemmin se on noussut film noir -elokuvan kulttiklassikoksi.


title: Madridin lähettiläs

text: Espanjalainen lojalisti, entinen konserttimuusikko Denard, saapuu Lontooseen solmimaan salaista liikesopimusta paikallisten fasistien kanssa. Hänen todelliset tarkoitusperänsä ovat kuitenkin poliittiset ja antisemitismin vastaiset. Humaltumista rakastava mutta neuvokas englannitar Rose Cullen liittyy hänen aisaparikseen aluksi epäselvistä syistä. Pian fasistit oivaltavat, mitkä Denardin päämäärät ovat, ja kääntyvät häntä vastaan. Yön varjoissa Rose ja Denard joutuvat ajojahdin kohteiksi.


title: Madridin lähettiläs

text: Warner Brothers -tuotantoyhtiön toimitusjohtaja Jack L. Warner valitsi Graham Greenen romaanin elokuvattavaksi etupäässä Lauren Bacallia silmällä pitäen. Bacallista oli edellisenä vuonna tullut yhtiön suurimpia tähtiä elokuvan "Kirjava satama" ansiosta. Hänen vastanäyttelijäkseen Warner palkkasi yhden pitkäaikaisimmista vetonauloistaan, ranskalaista alkuperää olevan Charles Boyerin.


title: Madridin lähettiläs

text: Bacallin suoritus arvoituksellisena brittiseireeninä ei kuitenkaan vakuuttanut kaikkia kriitikoita, ja varsinkin hänen newyorkilainen aksettinsa herätti hilpeyttä englantilaisen naisen roolissa. Filmistä tuli Bacallin uralla koetinkivi, mutta seuraavana vuonna valmistunut "Syvä uni" nosti hänet jälleen suosion aallonharjalle. Myöhemmin "Madridin lähettiläs" on noussut arvoon yhtenä niistä elokuvista, joihin Bacallin asema film noirin ikonina perustuu.


title: Madridin lähettiläs

text: Ohjaaja Herman Shumlin oli taustaltaan teatteriohjaaja. Madridin lähettiläs oli hänen toinen ja viimeinen elokuvansa. Bacall muisteli myöhemmin, ettei saanut Shumlinilta kunnollista henkilöohjausta, vaan jäi roolinsa kanssa yksin.


title: Madridin lähettiläs

text: Sivuosissa näyttelee useita Warner Brothers -jännityselokuvien vakionäyttelijöitä, muun muassa Peter Lorre ja Katina Paxinou.


title: Erukahappo

text: Erukahappo eli cis-13-dokoseenihappo on pitkäketjuinen omega-9-rasvahappo, jonka rakennekaava on CH(CH)CH=CH(CH)COOH ja kemiallinen kaava CHO. Yhdisteen moolimassa on 338,568 g/mol, sulamispiste 28–32 °C ja CAS-numero 112-86-7.


title: Erukahappo

text: Luonnossa erukahappoa on ainoastaan ristikukkaiskasvien siemenissä, muun muassa tähän heimoon kuuluvan rypsin ja sinapin siemenissä. Erukahappoa käytetään yhdessä oleiinihapon kanssa ns. Lorenzon öljyn raaka-aineena suhteessa 4:1. Tähän tarkoitukseen erukahappo valmistetaan oliivi- ja rypsiöljystä.


title: Erukahappo

text: Vaikka erukahappo on tyydyttymätön rasvahappo, se on osoittautunut terveydelle haitalliseksi. Tämän vuoksi rypsi- ja rapsiöljyä pidettiinkin aikaisemmin huonolaatuisina kasviöljyinä. Rypsistä ja rapsista on kuitenkin onnistuttu jalostamaan lajikkeita, joissa erukahappoa ei ole käytännöllisesti katsoen lainkaan, eikä myöskään glukosinolaatteja, jotka aikaisemmin estivät rypsin ja rapsin puristusjätteiden käytön rehuna. Tällaisia lajikkeita sanotaan 00-lajikkeiksi eli kahden nollan lajikkeiksi ja niistä saatava öljy on hyvälaatuista ja terveellistä.


title: Erukahappo

text: Erukahappoa esiintyy myös eläinten semiokemikaalina feromonina.


title: Wasp

text: Wasp voi tarkoittaa seuraavia asioita:


title: Apolloff

text: Apolloff t. Apoloff on Ruotsin ritarihuoneeseen kirjoitettu aatelissuku numero 912. Suku on alkujaan vanha venäläinen pajarisuku, jonka jäsen Vasili Zebetrioff tuli Ruotsin palvelukseen ja jonka kuningas Kustaa II Aadolf aateloi vuonna 1631. Vasilin veli Gregori otti käyttöön nimen Apoloff. Hän oli Inkerinmaan aatelisjoukkojen kornetti ja naimisissa käskynhaltija Feodor Aminoffin tyttären kanssa. Pariskunnan kolme poikaa otettiin vuonna 1680 ritarihuoneeseen. Heistä Johan (Juhana) Apolloff (k. 1706) toimi Nevanlinnan skanssin komentajana 1689 ja everstinä Viipurissa 1701. Vanhuudestaan huolimatta hän teki hyökkäyksiä Venäjälle Suuren Pohjan sodan alkaessa sekä puolusti linnaa 1703 venäläisten hyökkäystä vastaan. Hän joutui kuitenkin antautumaan ja kuoli vankina Novgorodissa. Vasili Apoloff oli Inkerinmaan aatelislippueen ratsumestari 1680 ja Kaprion linnan komendantti. Hän kuoli Tobolskissa venäläisten vankina vuonna 1701.


title: Appelbom

text: Appelbom on Ruotsin ritarihuoneeseen kirjoitettu aatelissuku numero 325 sekä vapaaherrallinen suku numero 164. Anders Haraldsson (1576-1649) kuului aateliseen Strömfelt-sukuun. Hänen uransa alkoi 1599 kirjurina ja vuoteen 1633 mennessä hän oli noussut kuningatar Kristiinan komissaariksi. Anders Haraldsson oli myös kuningas Kustaa II Aadolfin luottomies ja hankki kuninkaalle kaupallisena neuvonantajana tämän sotaretkille rahoitusta. Hänet aateloitiin vuonna 1645. Andersin poika, hovineuvos Harald Appelbom (1612-1674) oli komissaari Hollannissa sekä lähettiläs Englannin parlamentissa 1652, missä hänestä tuli kuningas Kaarle II:n suosikki.


title: Appelgren

text: Appelgren oli Ruotsin ritarihuoneeseen kirjoitettu aatelissuku numero 290. Suku on lähtöisin Värmlannista, missä Eric Larsson oli talonpoikana. Hänen poikansa Johan (1597–1660) aateloitiin vuonna 1640 nimellä Appelgren ansioistaan Tukholman linnan kamreerina 1624 ja Suomen kamreerina 1632. Hänestä tuli 1641 Suomen komissaari ja 1645 Tukholman pikkutullin inspektori ja kamarikollegion jäsen. Johan Appelgren (k. 1683) oli Turun hovioikeuden asessori ja Nils Appelgren (1630–1677) revisokamarin presidentti


title: Appelman

text: Appelman oli Ruotsin ritarihuoneeseen kirjoitettu aatelissuku numero 677 ja vapaaherrallinen suku numero 148. Suku on kotoisin Itä-Götanmaalta, missä Anders Nilsson Slaghök asui Appelbergan taloa. Hänen poikansa Peder (1622-1705) toimi kuningatar Kristiinan tuomareiden sihteerinä, mistä ansiosta hänet aateloitiin vuonna 1656. Nuoruudessaan hänen mainitaan asuneen valtaneuvos Rosenhanin kodissa, jolloin hän oli rakastunut tämän sisareen Märta Rosenhaneen. Nuoret olivat salaisesti kihlautuneet, mistä hyvästä Peder joutui 1650 hetkeksi Tukholmaan vankilaan. Pederin poika Gustaf Gabriel (1656-1721) aloitti sotilasuransa vapaaehtoisena Pommerissa ja kohosi vuoteen 1710 mennessä everstiksi ja nimitettiin kenraalimajuriksi 1717. Hänet korotettiin vapaaherraksi vuonna 1719. Hänen poikansa Peter Reinhold (1710-1756) oli kapteeni suomalaisissa ratsujoukoissa.


title: Park51

text: Park51 (alkuperäiseltä nimeltään Cordoba House) oli suunniteltu 13-kerroksinen muslimiyhteisön kulttuurikeskus kahden korttelin päässä syyskuun 11. päivän terrori-iskuissa tuhoutuneen World Trade Centerin ground zerosta ala-Manhattanilla. Suurin osa keskuksesta oli tarkoitus avata yleisölle, ja sen kannattajat sanoivat keskuksen edistävän uskontojen välistä vuoropuhelua. Sen piti sisältää myös kiistanalainen muslimien rukoustila, jota on kutsuttu mm. "Ground Zeron moskeijaksi".


title: Park51

text: Projekti herätti suurta vastustusta. New York Times kertoi kesäkuussa 2010, että enemmistö amerikkalaisista vastustaa moskeijaa. Fox Newsin kyselyn mukaan 64 % amerikkalaisista piti moskeijan rakentamista huonona ideana.


title: Park51

text: Kesällä 2014 ilmoitettiin, että Park51:n sijaan aiotaan rakentaa 3-kerroksinen museo rukoustiloineen ja asuntoineen 49-51 Park Placeen.


title: Von Arbin

text: von Arbin on Ruotsin ritarihuoneeseen kirjoitettu aatelissuku numero 2054. Stiernsparre-sukuun kuulunut Axel Magnus Arbin (1717-1791) palveli luutnanttina 1741 ja kapteenina 1747. Hänestä tuli majuri vuonna 1754 ja hän siirtyi Saksaan, missä keisari aateloi hänet vuonna 1761. Axel Gustaf Magnus (1739-1828) nimitettiin armeijan everstiksi vuonna 1811. Hänen poikansa Axel Gustaf (1784-1856) valmistui kadetiksi Haapaniemen upseerikoulusta ja kohosi lopulta ratsuväen komentajaksi. Hän otti osaa Napoleonin vastaisiin taisteluihin Saksassa vuosina 1813-1814.


title: Hover!

text: Hover! on peli, joka tuli Windows 95:n asennus-CD-ROMin mukana. Sen alkuperäinen tarkoitus oli näyttää kehittyneen multimedian mahdollisuuksia PC:eissä siihen aikaan.


title: Hover!

text: "Hover!":ssa pelaajan täytyy ohjata ilmatyynyalusta, joka käyttäytyy kuin törmäilyauto. Pelissä on kolme erilaista kenttää, ja jokaisessa on sama tehtävä: kerätä kaikki siniset liput ennen kuin vastukset, "dronet", jotka ohjaavat samanlaisia aluksia, keräävät kaikki pelaajan punaiset liput.


title: Hover!

text: Pelaajan apuna on kartta, josta näkee kaikki lisäykset, vastustajan alukset, paneelit, ja liput. Karttaa voi lähentää ja loitontaa näppäimistön + ja - näppäimillä, tällä tavoin kartan näkymä saadaan kattamaan myös koko kenttä.


title: Hover!

text: Peli vaikeutuu asteittain joka kolmannella kentällä. Kerättävien lippujen määrä lisääntyy (maksimissaan kuitenkin kuusi), sekä vastustajien määrä kasvaa.Kun peli pyytää aloittamaan uuden pelin painamalla "F2" käynnistäessäsi "Hover!:n", pidä Ctrl- ja Shift-näppäintä pohjassa ja kirjoita "IBMAB" (ilman lainausmerkkejä). Tämän jälkeen "F2" ruutu häviää, ja pääset ajelemaan ilmatyynyaluksella vapaasti pienessä huoneessa, jossa on gallerian tavoin tauluja seinillä pelin tekemiseen ja kehittämiseen osallistuneista henkilöistä.


title: Jyrki Mäntylä

text: Jyrki Pekka Kustavi Mäntylä (12. heinäkuuta 1936 Kitee – 18. huhtikuuta 1972 Reykjavík, Islanti) oli suomalainen kirjallisuuden suomentaja.


title: Jyrki Mäntylä

text: Mäntylä suomensi muinaisislantilaisia saagoja ja islantilaisen kirjailijan Halldór Laxnessin teoksia.


title: Jyrki Mäntylä

text: Hänen äitinsä oli kirjailija Kyllikki Mäntylä.


title: Seppo Virtanen

text: Seppo Olavi Virtanen (1. helmikuuta 1929 Helsinki – 1. lokakuuta 1970 Helsinki) oli suomalainen kirjallisuuden suomentaja.


title: Lauri Heikkinen

text: Uki Lauri Mikael Heikkinen (5. kesäkuuta 1951 Oulu – 27. syyskuuta 2004 Oulu) oli suomalainen muusikko ja kuoronjohtaja. Heikkisellä oli director musices -arvonimi.


title: Lauri Heikkinen

text: Nuorena oululainen Heikkinen soitti useiden kevyen musiikin artistien kuten Jouko ja Kosti, Kirka, Laila Kinnunen, Tapani Kansa, Frederik, Veikko Lavi ja Olavi Virta taustayhtyeissä. Vuonna 1974 hän aloitti työt Oulun kaupunginteatterissa muusikkona ja ehti siellä olla mukana yli 200 produktiossa. Heikkinen oli mieskuoro Pohjan Laulun varalaulunjohtaja ja vuodesta 2001 Oulun Sotaveteraanikuoron johtaja.


title: Jorma Partanen

text: Jorma Ensio Partanen (22. joulukuuta 1906 Kristiinankaupunki – 18. heinäkuuta 1972 Helsinki) oli suomalainen toimittaja, runoilija ja kirjallisuuden suomentaja.


title: Jorma Partanen

text: Partanen toimi Ruusu-Risti-lehden toimitussihteerinä vuodesta 1933 aina 1940-luvulle saakka.


title: Arne O. Strömmer

text: Arne Ossian Strömmer (19. heinäkuuta 1887 Ikaalinen – 15. helmikuuta 1977 Tampere) oli suomalainen diplomi-insinööri ja kirjailija.


title: Arne O. Strömmer

text: Strömmerin vanhemmat olivat apteekkari Sven Evert Strömmer ja Elin Ida Fredrika Fabritius. Hän pääsi ylioppilaaksi 1906 Tampereen reaalilyseosta ja valmistui diplomi-insinööriksi Teknillisestä korkeakoulusta 1912.


title: Kaisa Kivitie

text: Kaisa Kivitie (8. maaliskuuta 1920 Loviisa – 26. marraskuuta 1978 Helsinki) oli suomalainen kirjailija ja pakinoitsija.


title: Jarl Sjöblom

text: Jarl Fredrik Sjöblom (23. tammikuuta 1932 Västanfjärd – 19. huhtikuuta 1982 Tammisaari) oli suomalainen ruotsin kielellä kirjoittanut kirjailija.


title: Jarl Sjöblom

text: Sjöblom työskenteli tehdas- ja meijerityöläisenä. Vuodesta 1971 hän toimi työnjohtajana Ekåsenin sairaalassa Tammisaaressa.


title: Jarl Sjöblom

text: Sjöblomin kirjat kuvasivat länsiuusimaalaista työläiselämää. Hänen esikoisteoksensa oli vuonna 1962 ilmestynyt, osin omaelämäkerrallinen romaani "På tallriksflatan". Romaanissa "Vägen till Hangö" Sjöblom kuvasi talvi- ja jatkosodan ajan tapahtumia ja romaani "Fabeln om den hårlösa kon" kuvasi nuoren tytön eroottista heräämistä.


title: Arnell

text: Arnell on Ruotsin ritarihuoneeseen kirjoitettu aatelissuku numero 1885. Suku on lähtöisin Helsinglandista Arnön kylästä, mistä Lars Jonsson (1598-1669) siirtyti kauppiaaksi ja raatimieheksi Hudiksvalliin. Hänen poikansa maisteri Jonas Laurentii Arnell (1642-1707) teki laajoja ulkomaanmatkoja Hollantiin, Ranskaan ja Englantiin yhdessä Axel Sparren ja Leonhard Possen kanssa. Maisteri Jonaksen poika, vuorikollegion presidentti Carl Arnell (1690-1767) aateloitiin vuonna 1743 ja veljenpoika Lars (1781-1856) toimi Sotatieteellisen seuran jäsenenä ja tästä jäsenyydestä erottuaan hän muutti Suomeen vuonna 1825.


title: Eric Bahne

text: Björn Eric Bahne (15. kesäkuuta 1895 Turku – 7. elokuuta 1972 Turku) oli suomalainen rehtori ja ruotsin kielellä kirjoittanut kirjailija.


title: Von Ascheberg

text: Von Ascheberg oli Ruotsin ritarihuoneeseen kirjoitettu kreivillinen aatelissuku numero 23. Suku oli lähtöisin Italiasta ja siirtyi sieltä Saksan kautta Liettuaan. Rutger von Ascheberg (1621-1693) oli Ruotsin sotamarsalkka.


title: Herman Wrangel

text: Herman Wrangel (1587 tai 1584 –1643) oli ruotsalainen sotapäällikkö ja valtaneuvos, joka Kustaa II Aadolfin palvelukseen mentyään kunnostautui Puolan sodassa vuosina 1627–1629 ja saavutti loisteliaan voiton Górznon taistelussa. Vuosina 1636–1637 hän johti itäistä armeijaa Pommerissa ja joutui toimessaan alituisiin kahnauksiin Johan Banérin kanssa.


title: Tähtitieteelliset symbolit

text: Tähtitieteelliset symbolit ovat symbolikuvioita, joita käytetään tarkoittamaan taivaankappaleita, teoreettisia rakenteita ja tähtitieteellisiä ilmiöitä. Symbolien varhaisimmat muodot esiintyvät antiikin Kreikan aikaisissa papyruksissa. Bysanttilaiset koodeksit, joissa kreikkalaisten papyrusten sisältö säilyi, jatkoivat ja laajensivat niiden käyttöä. Uusia symboleja keksittiin vielä 1700-, 1800- ja 1900-luvuilla tarkoittamaan tuolloin löydettyjä uusia planeettoja ja pikkuplaneettoja.


title: Tähtitieteelliset symbolit

text:
Kaikkia näitä symboleja ovat aikoinaan yleisesti käyttäneet sekä ammatti- että harrastelijatähtitieteilijät sekä myös astrologit. Niitä käytetään edelleen muun muassa almanakoissa ja astrologisissa julkaisuissa, mutta Auringon ja Maan symboleja lukuun ottamatta ne ovat jääneet pois käytöstä tieteellisissä julkaisuissa.
Auringon ja Kuun symbolit olivat käytössä jo antiikin aikana. Alkuperäisissä kreikkalaisissa horoskooppeja sisältäneissä papyruksissa Auringon symbolina oli ympyrä ja yksi siitä lähtevä säde, (), Kuun symbolina taas Kuuta ensimmäisessä neljänneksessä esittävä kuvio (kasvava puolikuu). Nykyinen Auringon symboli, ympyrä, jonka keskellä on täplä, tuli Euroopassa käyttöön renessanssin aikana, mutta se on samanlainen kuin vanha Aurinkoa tarkoittava kiinalainen kirjoitusmerkki, joka nykyisin on muuntunut muotoon日.


title: Tähtitieteelliset symbolit

text: Nykyisin Auringon symbolia käytetään yhä tiettyjen Aurinkoon liittyvien vakioiden merkkinä. Tähtien luminositeettia, massaa ja sädettä ilmoitettaessa käytetään usein yksikkönä Auringon vastaavia arvoja.


title: Tähtitieteelliset symbolit

text: Vanhalta ajalta saakka tunnettujen ns. "klassisten planeettojen" symbolit esiintyvät keskiaikaisissa bysanttilaisissa koodekseissa, joissa monet antiikin aikaiset horoskoopit ovat säilyneet.. Merkuriuksen, Venuksen, Jupiterin ja Saturnuksen symbolit ovat peräisin myöhäisistä kreikkalaisista papyruksista.. Jupiterin ja Saturnuksen symbolit voidaan tunnistaa niiden kreikkalaisia nimiä tarkoittaviksi monogrammeiksi, kun taas Merkuriuksen symboli on tyylitelty sanansaattajan sauva eli caduceus (Merkuriuksen sauva). A. S. D. Maunderin mukaan planeettasymbolit ovat esiintyneet jo aikaisemmin ja tarkoittaneet planeettoihin liitettyjä jumalia, joiden mukaan ne ovat saaneet nimensä. Bianchinin planisfäärissä toiselta vuosisadalta planeettoja esittävät roomalaiset jumalat varustettuina planeettasymbolien varhaisilla versioilla: Merkuriuksella on cadukeus, Venuksella kaulakoru yhdistettynä nauhalla toiseen kaulakoruun, Marsilla miekka, Juppiterilla sauva, Saturnuksella viikate, Auringolla yksinkertainen kruunu ja Kuulla päähine, johon puolenkuun merkki on kiinnitetty. Johannes Kamateroksen kaaviossa 1100-luvulta Aurinkoa esittää ympyrä ja säde, Jupiteria Z-kirjain (Zeus-nimen alkukirjain) ja Marsia miekan lävistämä kilpi, kun taas muiden planeettojen symbolit olivat jo lähes nykyisten kaltaisia.


title: Tähtitieteelliset symbolit

text: Uranuksen symboli keksittiin pian sen löytymisen jälkeen. Symbolin keksi Johann Gottfried Koehler ja sitä muotoili myöhemmin Johann Elert Bode. Se tarkoittaa alkujaan vähän aikaisemmin löydettyä uutta metallia, platinaa, ja on muodostettu yhdistämällä raudan (♂) ja kullan (☉) symbolit..


title: Tähtitieteelliset symbolit

text: Neptunukselle esitettiin aluksi useita eri nimiä ja myös useita symboleja. Nimeä Neptunus esitti alun perin Urbain Le Verrier, joka samalla esitti myös atrainta eli Poseidonin kolmikärkeä planeetan symboliksi. väittäen virheellisesti, että ranskalainen Bureau des Longitudes olisi sen jo virallisesti hyväksynyt. Ranskalaisissa almanakoissa kuitenkin käytettiin Uranuksesta aluksi nimeä "Herschel" ja Neptunuksesta nimeä "Leverrier", mutta elokuussa 1847 Bureau des Longitude vahvisti nimen Neptunus.


title: Tähtitieteelliset symbolit

text: Kansainvälinen tähtitieteellinen unioni (IAU) ei suosittele näiden symbolien käyttöä tieteellisissä artikkeleissa. Sen sijaan se hyväksyy planeettojen yksi- tai kaksikirjaimisten lyhenteiden käyttöä tietyissä yhteyksissä kuten taulukoiden otsikoissa.


title: Tähtitieteelliset symbolit

text: Planeettasymbolit ovat aikojen kuluessa saaneet muitakin merkityksiä. Niitä on käytetty muun muassa tarkoittamaan eri metalleja, jolloin Auringon symboli tarkoittaa kultaa, Kuun hopeaa, Merkuriuksen (☿) elohopeaa, Venuksen (♀) kuparia, Marsin (♂) rautaa, Jupiterin (♃) tinaa ja Saturnuksen (♄) lyijyä. Tieteellisissä yhteyksissä alkuaineiden latinalaisten nimien alkukirjaimista muodostetut kemialliset merkit ovat ne täysin syrjäyttäneet, mutta vanhat symbolit esiintyvät yhä muun muassa monien kaivospaikkakuntien vaakunoissa. Suomessa esimerkiksi Outokummun vaakunassa on kuparin (Venuksen) ja Rautavaaran vaakunassa raudan (Marsin) symboli.


title: Tähtitieteelliset symbolit

text: Marsin symboli (♂) on vakiintunut tarkoittamaan myös miestä tai koiraseläintä, Venuksen symboli (♀) taas naista tai naaraseläintä.


title: Tähtitieteelliset symbolit

text: Pian sen jälkeen, kun Giuseppe Piazzi oli löytänyt Cereksen, ryhmä tähtitieteilijöitä vahvisti sille sen löytäjän ehdottaman nimen, ja valitsi sirpin planeetan symboliksi.


title: Tähtitieteelliset symbolit

text: Myöhemmin löydetyt asteroidit kuten 2 Pallas, 3 Juno ja 4 Vesta saivat niin ikään nimensä antiikin jumalien mukaan ja heihin viittaavat symbolit, sillä Cereksen tavoin myös niitä pidettiin tuolloin planeettoina.


title: Tähtitieteelliset symbolit

text: Johann Franz Encke otti tähtitieteellisessä vuosikirjassa Berliner Astronomisches Jahrbuch vuonna 1851 asteroidien järjestysnumerot, jotka korvasivat niiden symbolit. Numerointi alkoi Astraeasta, joka sai aluksi järjestysnumeron 1; sitä vastoin neljästä ensimmäisinä löydetystä asteroidista (Ceres, Juno, Pallas ja Vesta) käytettiin edelleen vakiintuneita symboleja. Järjestysnumeroiden käyttö vakiintui nopeasti, mutta jo seuraavana vuonna numerot muutettiin alkamaan 5:stä; sen mukaisesti Astraea oli nyt numero 5. Numerot merkittiin aluksi ympyröityinä, mutta myöhemmin ympyrä vaihdettiin sulkumerkkeihin, jotka nekin jätettiin lopulta pois. Numeroiden vakiintumisen jälkeen löydetyille uusille asteroideille ei yleensä enää annettu symboleja, poikkeuksena kuitenkin neljä R. Lutherin löytämää asteroidia, 26 Proserpina, 28 Bellona, 35 Leukothea ja 37 Fides. Myös Albert Matrhin löytämä 29 Amphitrite sai simpukankuorta esittävän symbolin.


title: Tähtitieteelliset symbolit

text: Pluto luokitellaan nykyään kääpiöplaneetaksi, mutta useiden vuosikymmenien ajan sitä pidettiin planeettana. Nimen ja myös symbolin sille antoivat sen löytäjät 1. toukokuuta 1930. Symboli on kirjaimista PL muodostettu monogrammi, joka voidaan tulkita lyhenteeksi joko nimestä Pluto tai Percival Lowellin nimestä, jonka johdolla Lowellin tähtitornissa oli etsitty uutta planeettaa Neptunuksen radan ulkopuolelta.


title: Tähtitieteelliset symbolit

text: Asiayhteydestä riippuen Eläinradan symbolit voivat tarkoittaa tähdistöä, näistä poikkeavasti määriteltyjä Eläinradan merkkiä tai pistettä.


title: Tähtitieteelliset symbolit

text: Almanakoissa ilmoitetaan toisinaan tähtien konjunktiot planeettojen ja Kuun kanssa; tällöin kuitenkin tähden nimen sijasta käytetään kreikkalaista kirjainta ja tähdistön symbolia. Nykyisin tieteellisissä yhteyksissä kaikille tähdistöille, myös eläinradan tähdistöille, käytetään niiden latinalaisten nimien kolmikirjaimisia lyhenteitä.


title: Tähtitieteelliset symbolit

text: Tähtitieteessä "merkki" () on myös nykyisin vanhentunut kulman yksikkö, 30 astetta.


title: Tähtitieteelliset symbolit

text: Eläinradan symboleja käytetään toisinaan myös tarkoittamaan tiettyjä pisteitä ekliptikalla, kunkin merkin alkupistettä; niinpä Oinaan symboli tarkoittaa myös kevätpäiväntasausta, Kravun symboli kesäpäivänseisausta jne.


title: Tähtitieteelliset symbolit

text: Ekliptika kulkee myös Käärmeenkantajan (Ophiucus, lyh. Oph) tähdistön kautta, mutta sitä ei ole vanhastaan luettu Eläinradan merkkeihin. Kuitenkin myös sille on tullut käyttöön symboli .


title: Tähtitieteelliset symbolit

text: Keskiaikaisissa teksteissä esiintyy aspektien ja radan solmujen symboleja, joskin symbolien silloinen käyttö poikkesi nykyisestä: ennen ☊ tarkoitti nousevaa ja ☋ laskevaa solmua.


title: Tähtitieteelliset symbolit

text: Keplerin rataelementtien yhteydessä ☊ tarkoittaa toisinaan radan nousevan solmun ekliptistä pituutta, joskin yleisempi merkki sille on iso omega (Ω), joka alkujaan otettiin typografisista syistä käyttöön vanhan symbolin asemesta.


title: Tähtitieteelliset symbolit

text: Ptolemaioksen käyttämästä viidestä aspektien symboleista vain konjunktion, opposition ja kvadratuurin symbolia käytetään tähtitieteessä.


title: Tähtitieteelliset symbolit

text: Komeettahavaintoja käsittelevissä tähtitieteellisissä julkaisussa symbolia ☄ käytetään kulloinkin tarkoitetusta komeetasta ja symbolia siitä tähdestä, johon sen sijaintia verrataan.


title: Pico do Branco

text: Pico do Branco kohoaa Madeiraan kuuluvalla Porto Santon saarella 450 metrin korkeuteen ja on saaren toiseksi korkein huippu Pico do Fachon jälkeen.


title: Pico do Castelo

text: Pico do Castelo on Madeiraan kuuluvalla Porto Santon saarella sijaitseva huippu, joka kohoaa 438 metrin korkeuteen.


title: Pico da Juliana

text: Pico da Juliana on Madeiraan kuuluvalla Porto Santon saarella sijaitseva huippu, joka kohoaa 447 metrin korkeuteen.


title: Koodankulamin ydinvoimalaitos

text: Koodankulamin ydinvoimalaitos on rakenteilla oleva ydinvoimalaitos Koodankulamissa, Tirunelvelin piirikunnassa Tamil Nadun osavaltiossa Intian eteläosassa. Voimalaitoksen rakennuskustannusarvio on noin kolme miljardia Yhdysvaltain dollaria. Voimalaitoksen rakennuttaa intialainen valtionyhtiö Nuclear Power corporation of India Limited (NPCIL) ja venäläinen Atomstroyexport. Ensimmäisessä vaiheessa rakennetaan kaksi 1 000 megawatin laitosyksikköä.


title: Koodankulamin ydinvoimalaitos

text: Ensimmäinen laitosyksikkö otettiin käyttöön 22. lokakuuta 2013 ja toinen 29. elokuuta 2016.


title: Von Axelson

text: Von Axelson on Ruotsin ritarihuoneeseen kirjoitettu aatelissuku numero 2022 ja vapaaherrallinen suku numero 259. Suku on lähtöisin Skånesta, missä Axel Axelsson eli 1600-luvulla. Hänen poikansa Nils Axelsson (1682-1762) oli sotakomissaari ja hänen pojat Axel (1720-1790) ja Carl (1742-1795) aateloitiin nimellä von Axelson. Carl von Axelson oli eversti ja hän otti vapaaehtoisena osaa Pommerin sotaan. Vapaaherraksi nimitetty Axel von Axelson auskultoi Svean hovioikeudessa ja antautui sen jälkeen sotilasuralle. Hän osallistui Pommerin sotaan sekä toimi 1760 Tukholman linnan komendanttina.


title: Bagge af Berga

text: Bagge af Berga on Ruotsin ritarihuoneeseen kirjoitettu aatelissuku numero 118 ja nimellä Bagge af Söderby numero 147. Suku on tunnettu jo keskiajalta ja suvun jäsenistä eversti Halsten Magnusson Bagge toimi Kustaa Vaasan aikana Kalmarin linnan komentajana. Hänen poikansa Anders todisti sinetillään kuningas Kustaa Vaasan testamentin,


title: Bagghufvud

text: Bagghufvud on Ruotsin ritarihuoneeseen kirjoitettu aatelissuku numero 755. Suvun kantaisä kuului vanhaan Norrigen aatelissukuun. Hän muutti Ruotsiin 1565. Hansin poika Nils Hansson omisti tiluksia Virossa ja oli kuningas Kaarle IX:n junkkeri sekä Tallinnan käskynhaltija 1609, Narvan käskynhaltija 1615 ja Nöteborgin 1617. Kaikki hänen neljä poikaansa aateloitiin vuonna 1652. Myöhemmin osa sukua siirtyi Venäjälle, kun Bernhard Johan Bagghufvud (k. 1735) palveli Venäjän laivastossa. Tämän poika eversti Henric kuoli 1812 saatuaan osuman kanuunan kuulasta Dmitrowskoin taistelussa ranskalaisia vastaan.


title: Matti Latvala

text: Matti Latvala (11. toukokuuta 1868 Vimpeli – 5. heinäkuuta 1964 Espoo) oli suomalainen maanviljelijä, Maalaisliiton kansanedustaja ja kirjailija.


title: Matti Latvala

text: Latvalan vanhemmat olivat talollinen Heikki Latvala ja Maria Heikkilä. Hän kävi kansakoulun ja toimi kolmen vuoden ajan tarkk'ampujapataljoonan koulutusaliupseerina Vaasassa ja Kruununkylän reservikomppaniassa. Latvalalla oli kauppa ja saha- sekä myllyliike Vetelissä, hän kävi myös kolme kertaa Yhdysvalloissa. Vuodesta 1911 alkaen aina 1920-luvulle saakka Latvala toimi maanviljelijänä Vimpelissä. Hän esiintyi lisäksi nuorisoseuraliikkeen puhujana.


title: Matti Latvala

text: Latvala osallistui neljän poikansa kanssa Suomen sisällissotaan valkoisten puolella Suomen Tasavallan Vartiostossa ja Seinäjoen Krenatööripataljoonassa jonka upseerit ja alipäällystö koostuivat lähinnä jääkäreistä ja entisen Suomen sotaväen upseereista ja aliupseereista. Latvala kirjoitti myöhemmin aiheesta muistelmateoksen.


title: Matti Latvala

text: Latvala oli Maalaisliiton kansanedustajana 1909–1917 ja 1919–1922 edustaen Vaasan läänin itäistä vaalipiiriä. Hän toimi myös Vimpelin kuntakokouksen puheenjohtajana.


title: Matti Latvala

text: Matti Latvala oli naimisissa vuodesta 1889 Anna Mäkelän kanssa.


title: Lempi Kepilä-Peltonen

text: Lempi Kepilä-Peltonen, sukunimi vuoteen 1927 "Peltonen" (25. toukokuuta 1894 Iitti – 9. helmikuuta 1966 Mikkeli), oli suomalainen kotiseutuaiheista kirjoittanut kirjailija.


title: Lempi Kepilä-Peltonen

text: Kepilä-Peltonen asui vuodesta 1925 Heinolassa, jossa hän toimi kirja-asiamiehenä, avusti sanomalehtiä ja oli vuoteen 1931 saakka Kotikasvatusyhdistyksen puhujana. Hän julkaisi kaunokirjallisissa viikkolehdissä jatkoromaaneita, jotka olivat saaneet aiheensa muistitietona periintyneistä kotiseututarinoista. Kirjan muodossa julkaistiin vain kertomus "Ukonsaaren aarteet".


title: Kerttu Rukala

text: Kerttu Ester Helena Ketonen, kirjailijanimi Kerttu Rekola (17. maaliskuuta 1912 Turku – 26. toukokuuta 1966 Jyväskylä) oli suomalainen runoilija.


title: Veikko Kolula

text: Veikko Viktor Kolula, sukunimi aik. "Nieminen" (s. 4. helmikuuta 1913 Helsinki - 25. kesäkuuta 1993) on suomalainen runoilija.


title: Veikko Kolula

text: Veikko Kolula oli naimisissa runoilija Aira Sinervon kanssa.


title: Hilkka-Helinä Lappalainen

text: Hilkka-Helinä Lappalainen (o.s. Hyvärinen; 13. helmikuuta 1921 Kuopio – 10. maaliskuuta 1989 Padasjoki) oli suomalainen runoilija.


title: Hilkka-Helinä Lappalainen

text: Lappalainen pääsi ylioppilaaksi 1940 Helsingin suomalaisesta tyttölukiosta ja opiskeli sitten Helsingin yliopistossa.


title: Hilkka-Helinä Lappalainen

text: Lappalainen kirjoitti vuodesta 1959 "Kotiliesi"-lehteen "Nyt on aika" -palstaa ja "Pellervo"-lehdessä hän pakinoi vuodesta 1949 nimimerkillä ”Marjaana”.


title: Voitto Ormasuo

text: Voitto Johannes Ormasuo, sukunimi aik. "Gustafsson" (20. tammikuuta 1923 Lammi – 22. tammikuuta 1989 Lammi) oli suomalainen kirjailija.


title: Voitto Ormasuo

text: Ormasuo osallistui jatkosotaan Laguksen panssarijoukoissa. Sodan jälkeen hän toimi muun muassa kalakauppiaana, työnjohtajana tietyömailla sekä rekkakuskina Suomen ja Keski-Euroopan välillä. Ormasuo julkaisi kolme kirjaa muun muassa sotakokemuksistaan ja lisäksi hän kirjoitti myös runoja.


title: E-Volo VC1

text: E-Volo VC1 on saksalainen 16-moottorinen yksipaikkainen prototyyppimultikopteri, joka on maailman ensimmäinen sähkömoottorilla varustettu miehitetty multikopteri. Valmistajan mukaan kopterilla on mahdollista laskeutua turvallisesti, vaikka neljä sen kuudestatoista moottorista sammuisi ilmassa. Laitetta ohjataan lennokin ohjaamiseen tarkoitetulla radiolaitteella. Yhden lennon aiheuttamat sähkökulut ovat yhtiön mukaan noin kuusi euroa. Kopterin potkureissa ei ole lapakulman säätöä ja sen suurin ongelma on nykyisten akkujen vähäinen kapasiteetti painoon nähden. E-Volo voitti vuoden 2012 Lindbergh Prizen sähkökäyttöisen VC1:n kehittämisestä.